text:
नवका- पुरनका लेख सर्च करु...
कामयाबी केर लिंक्डइन सं कनेक्ट होउ
दुनिया भर मे आई-काल्हि फेसबुक के धाक जमल अछि. सोशल नेटवर्किग मे एकर एहन जलवा अछि जे ई नेट पर गुगल के नाक मे दम कएने अछि. फेसबुक जकां ऑर्कुट... मायस्पेश... अपनासर्कल... पीअरपॉवर आओर दोसर कइटा साउट अछि जे काफी लोकप्रिय अछि.
ई सभ सोशल नेटवर्किंग साइट नवका-नवका दोस्त बनाबय... सूचना के साझा करय के... अपन बात दोस्त सभ के संग शेयर करय के नीक मंच अछि. मुदा जखन बात जॉब...करियर के आबैत अछि त एहि मे लिंक्डइन बाजीमारि लैत अछि.
सोशल नेटवर्किंग सं जॉब हासिल करय मे एकर कोनो जवाब नहि अछि. कामकाजी लोक... पेशेवर लोक मे ई काफी लोकप्रिय अछि. दुनिया के जतेक बड़का पेशेवर लोक छथिन्ह एकर मेंबर छथिन्ह.
एहिठाम अहां अपन फील्ड के लोक संग दोस्ती गांठि सकय छी. हुनका अपन फ्रेंडलिस्ट सं जोड़ि सकय छी. एहि मे सभ क्षेत्र के लोक आओर कंपनी के बॉस सं लsक एचआर के लोक जुड़ल छथिन्ह.
एहिठाम सिर्फ नौकरी के तलाश पूरा नहि होएत अछि. कंपनी सभ नीक-नीक स्टॉफ...योग्य कर्मचारी के तलाश सेहो करैत अछि. दूनु एक दोसरा के प्रोफाइल देखैत रहय छथिन्ह. कई बेर त बिना विज्ञापन देने एहिठाम तलाश पूरा भ जाएत अछि.
लिंक्डइन के दुनिया भर मे करीब 9 करोड़ मेंबर अछि. भारत मे सेहो ई काफी लोकप्रिय भ रहल अछि. भारत मे तीस लाख सं बेसि लोक एकर मेंबर छथिन्ह. एहि मे बेसि आईटी सं जुड़ल लोक छथिन्ह.
ओना आब एहि मे स्कूल... कॉलेज सं निकलय वाला फ्रेशर सभ सेहो काफी संख्या मे जुड़ि रहल छथिन्ह. एहि मे अहांक जतेक सम्पर्क बनत नौकरी के संभावना ओतेक बढ़ि जाएत. एहि के लेल प्रोफाइल अपडेट रहनाय जरूरी अछि.
लिंक्डइन मे बिजनेस सं जुड़ल लोक... बड़का-बड़का अफसर... पॉलिसी मेकर... उद्यमी अपन कारोबार के बढ़ा रहल छथिन्ह... आ फेर नीक मौका तलाशैत रहय छथिन्ह. स्कील्ड टैलेंट मिलय एहि के लेल सेहो जुड़ल रहय छथिन्ह.
अगर अहां नेट... कंप्यूटर सं जुड़ल रहय छी... अपन करियर संवारय चाहय छी आओर अखन धरि एकर मेंबर नहि बनल छी त जरूर बनि जाउ. आजुक दुनिया मे नवका मौका पाबय के लेल खुद के ब्रांडिग करनाय गलत नहि अछि.
अहां अपन एकटा प्रोफाइल बना लिअ. अपना बारे मे पूरा जानकारी... डिटेल... योग्यता... अचीवमेंट... अवार्ड... अपन खास बात के जिक्र करनाय नहि भूलु. एकटा नीक फोटो लगाउ. काम-काज के विवरण दिऔं.
एहां जेहि क्षेत्र मे अपन करियर बनाबय चाहय छी ओकर जिक्र जरूर करु. अगर ब्लॉग लिखैत छी त ओकर लिंक जोड़ु. ट्विटर अकाउंट के लिंक सेहो दिऔ. एहिठाम अहां जीमेल... याहू... हॉटमेल... फेसबुक सं सेहो अपन कंटैक्ट के लाबि सकय छी.
मेंबर बनला के बाद रोज या हफ्ता मे एक-दू करीब आधा घंटा टाइम एहि पर दिऔ...अपन नेटवर्क बनाबय लेल. एहि मे काफी ग्रुप सेहो अछि. अपन मनपसंद ग्रुप के ज्वाइन करु. डिस्कशन मे हिस्सा लिअ.
एहि मे एकटा खास चीज अछि रेकमेंडेशन के. अहां एहि मे दोसर लोक के जिनका बारे मे अहां जानय छी... हुनकर योग्यता... क्षमता के बारे मे लिखिऔ... दू चारि लाइन हुनकर बारे मे लिख क भेजिऔ. अहां नीक सं भेजबन्हि त ओहो अहां के बारे नीक सं लिख क भेजताह.
एकटा चीज ध्यान राखब जे जिनका नीक सं नहि जानय छी हुनका सं अपन जान-पहचान वाला के मार्फत सम्पर्क करब. दोस्ती के लेल अहां के पास ओहि आदमी के ईमेल एड्रेस होनाय जरूर अछि.
अगर फेसबुक... ऑर्कुट जकां थोक मे दोस्त बनाबय के कोशिश करब आओर अगर बेसि लोक कहताह कि हम हिनका नहि जानय छी त अकाउंट बंद होए के डर सेहो रहैत अछि. एहि लेल धीरे-धीरे कदम बढ़ाबय के जरूरत अछि.
जेहि आदमी के अहां दोस्ती करय चाहय छी अगर ओ अहां के नहि जानय छथि तं एहन मे जे हुनका जानय छथिन्ह हुनका सं रिक्वेस्ट करय पड़त जे फलां आदमी सं हमर सिफारिश करिऔ... हुनका हमरा बारे मे बतबिऔंह.
आब ओ अहांक बारे मे कहथिन्ह जे फला आदमी अहां सं दोस्ती करय चाहैत अछि तं ओ अहांके अपन फ्रेंडलिस्ट मे शामिल करताह. असल मे कामकाजी आदमी अपना संग सभ के नहि जोड़य चाहय छथिन्ह.
किएक त फेसबुक...ऑर्कुट मे काफी फर्जी लोक सेहो जुड़ल छथिन्ह ओहि सं बचय लेल एहि मे विशेष सावधानी बरतल जाएत अछि. कोई बेवजह अहां के डिस्टर्ब नहि करत. मुदा लोक अहांक योग्यता देखि क अहां सं सम्पर्क करत.
त देर नहि करि एकर नीक सं उपयोग करु. करियर के एकटा नवका दरवाजा खोलु. सम्पर्क के एकटा नवका रास्ता बनाउ. किएक त बिना कंटैक्ट नौकरी मुश्किल भ जाएत अछि कई बेर. त शुभ लिंक्डइन.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


c: text/html

text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
सोमवार, 25 मार्च 2013
गजल
खाल रंगेल गीदड़ बड्ड फरि गेलै
एहने आइ सभतरि ढंग परि गेलै
घुरि कऽ इसकूल जे नै गेल जिनगीमे
नांघिते तीनबटिया सगर तरि गेलै
देखलक भरल पूरल घर जँ कनखी भरि
आँखि फटलै दुनू डाहेसँ मरि गेलै
सभ अपन अपनमे बहटरल कोना अछि
मनुखकेँ मनुख बास्ते मोन जरि गेलै
बीछतै ‘मनु’ करेजाकेँ दरद कोना
जहरकेँ घूंट सगरो पी कऽ भरि गेलै
(बहरे मुशाकिल, मात्रा क्रम २१२२-१२२२-१२२२)
जगदानन्द झा ‘मनु’

robotstxt: allowed

filter: keep


text:
गैर-पंजीकृत एमएसएमइ आ छोट कारोबारी सेहो बिना गिरवी केर कर्ज लेबाक हकदार होयत। वित्त मंत्रालय सभ’ बैंक केर कर्ज वितरण करबाक निर्देश जारी केलनि अछि। वित्त मंत्रालयक मुताबिक अगला एक जून कें बैंकक संगे ई बात केर समीक्षा कयल जायत जे कुन बैंकक कुन ब्रांच कते कर्ज वितरित केलनि। वित्त मंत्री निर्मला सीतारमण राहत पैकेज कें तहत एमएसएमइ कें 3 लाख करोड़ रुपयाक कर्ज बिना कोनो गिरवी कें मुहैया करबाक घोषणा केलनि अछि। अहि कर्ज केर 100 फीसद गारंटी सरकार लेत। ई प्रावधान 31 अक्टूबर तक अछि अथवा ओकरा सं पहिने तीन लाख करोड़ केर राशि खत्म होबय तक।
वित्त मंत्रालय कें सूत्रक मुताबिक जे एमएसएमइ पंजीकृत नै अछि, ओ सेहो ई स्कीम कें तहत कर्ज ल’ सकेत अछि। पंजीकृत एमएसएमइ केर उद्योग आधार नंबर जारी कयल जायत। ओतहि छोट खुदरा दुकानदार आ व्यापारी सेहो ई कर्ज कें हकदार होयत। वर्तमान मे लगभग पांच करोड़ छोट रिटेलर्स आ लगभग छह करोड़ एमएसएमई अछि। मंत्रालय सूत्रक मुताबिक ओना सभ’ कारोबारी आ उद्यमी जाकर टर्नओवर अधिकतम 100 करोड़ तक अछि आ जिनकर ऊपर 29 फरवरी, 2020 तक 25 करोड़ तक केर बकाया अछि, बिना गिरवी देने कर्ज ल’ सकेत अछि।
अहि कर्ज कें वितरण कें लेल सरकार गारंटीड इमरजेंसी क्रेडिट लाइन स्कीम (जीइसीएल) केर मंजूरी देलनि अछि, जाहिमे कहल गेल अछि जे मुद्रा कर्ज ल’ चुकल कर्जधारक सेहो पूर्ण रूप सं बिना गिरवी देने कर्ज लेबा केर योग्य होयत। मुद्रा स्कीम कें तहत छोट सैकड़ो खुदरा दुकानदार सेहो कर्ज ल’ रखने अछि। अहि लेल सभ’ खुदरा दुकानदर ई कर्ज कें ल’ सकेत अछि। बिना गिरवी वला कर्जक ब्याज दर कें ल’ स्थिति साफ नै अछि।
कैबिनेट कें फैसला मे कहल गेल अछि जे बिना गिरवी वला कर्ज कें लेल बैंक 9.25 फीसद सं अधिक ब्याज नै ल’ सकेत अछि। तखनो, ई सेहो उम्मीद कयल जा रहल अछि जे भारतीय रिजर्व बैंक रेपो रेट मे जे लगातार कटौती केलनि अछि, ओकर फायदा बैंक एमएसएमइ केर द’ सकेत अछि। बैंक कें एकटा अधिकारी नाम नै छापबाक शर्त पर बतओलनि जे कर्जक दर एमएसएमइ केर रेटिंग पर सेहो निर्भर करैत अछि। अखन ,ओना एमएसएमइ कें 10.5 फीसद सं ल’ 16 फीसद केर दर सं कर्ज मिलैत अछि। नव स्कीम कें तहत एनबीएफसी सेहो एमएसएमइ सं 14 फीसद सं अधिक ब्याज नै ल’ सकेत अछि।


text:
नवका- पुरनका लेख सर्च करु...
बभनगामा, मधुबनी में मुशायरा
मधुबनी जिला के बिस्फी प्रखंड स्थित औंसी- बभनगामा गांव में अखिल भारतीय मुशायरा के आयोजन कएल गेल. एहि मुशायरा में रेल मंत्री लालू प्रसाद यादव, स्थानीय सांसद केंद्रीय गृहराज्य मंत्री डॉ शकील अहमद आओर केंद्रीय मानव संसाधन राज्यमंत्री मो. अली अशरफ फातमी सेहो मौजूद छलाह. रेलमंत्री लालू प्रसाद यादव के कहनाय छलन्हि जे काल्हि तक घाटा में रहय वाला रेल के ओ फायदा में लs आएल छथिन्ह. रेलमंत्री कहलथिन्ह जे पूरा मिथिला में रेल लाइन के जाल बिछा देल जाएत. मधुबनी... रहिका... बिस्फी... बेनीपट्टी... कमतौल तक प्रस्तावित रेल लाइन के लेल काज जल्दीए शुरू कएल जाएत. लालूजी लोक सभ के इहो भरोसा देलथिन्ह जे औंसी में रेल आरक्षण आओर टिकट काउंटर खोलल जाएत.
केन्द्रीय मानव संसाधन विकास राज्य मंत्री मो. अली अशरफ फातमी कहलथिन्ह जे उर्दू विश्वविद्यालय केर शिक्षण केन्द्र बनौला सं उर्दू के विकासक मार्ग खुलल अछि. मुशायरा के केन्द्रीय गृह राज्यमंत्री डा. शकील अहमद सेहो संबोधित कएलथिन्ह. हुनकर कहनाय छलन्हि जे उर्दू लोक में राष्ट्रीय एकता... अखण्डता लाबय आओर एक सूत्र में बांधय के काज करैत अछि .
केन्द्रीय मानव संसाधन विकास राज्य मंत्री मो. अली अशरफ फातमी कहलथिन्ह जे उर्दू विश्वविद्यालय केर शिक्षण केन्द्र बनौला सं उर्दू के विकासक मार्ग खुलल अछि. मुशायरा के केन्द्रीय गृह राज्यमंत्री डा. शकील अहमद सेहो संबोधित कएलथिन्ह. हुनकर कहनाय छलन्हि जे उर्दू लोक में राष्ट्रीय एकता... अखण्डता लाबय आओर एक सूत्र में बांधय के काज करैत अछि .
सदस्यता लें टिप्पणियाँ भेजें (Atom)


text:
नवका- पुरनका लेख सर्च करु...
दरभंगा में किसान मेला
दरभंगा में किसान मेला के आयोजन भs रहल अछि. किसान मेला आयोजन करय के फैसला बिहार सरकार के अछि. किसान मेला दरभंगा के संग राज्य के राज्य के तीन आओर मंडल में कएल जाएत. मेला के आयोजन अगिला महीना दरभंगा के संग पटना, भागलपुर आओर पूर्णिया में होएत. मेला सात जून से शुरू होयत. किसान मेला के मार्फत सं बिहार सरकार किसान भाई लोकनि के कृषि...खेतीबारी सं जुड़ल नव- नव जानकारी देबय जाहय छथिन्ह. एहि ठाम किसान भाई लोकनि के खेतीबारी के आधुनिक उपकरण सभ के देखय... जानय के मौका मिलत. एहि ठाम लोकक के कृषि वैज्ञानिक सभ सं खेती के बारे में राय मशविरा करय के मौका सेहो मिलतन्हि.
सदस्यता लें टिप्पणियाँ भेजें (Atom)


text:
Thursday, October 22, 2009
एक विलक्षण प्रतिभा जिनका हम सदिखन याद करैत छी (तेइसम कड़ी )
ओना त एकटा कहबी छैक "जाबैत साँस ताबैत धरि आस " मुदा हमरा तs पूर्ण विश्वास छल जे लल्लन जी के किछु नहि होयतैन्ह मात्र किछु दिनक ग्रहक चक्कर छैक, तथापि चिन्ता तs होइते छल । हम इ कोना कही जे चिन्ता नहि होइत छल । हमारा सब केर वेल्लोर सs अयालक किछु मास बाद दादा जी (हमर ससुर) अयलाह। एक दिन दादा जी लल्लन जी सs गप्प करैत छलाह, हम दोसर कोठरी में छलहुँ मुदा हुनकर सबहक गप्प ओहिना स्पष्ट सुनाई परैत छल । जहिना हम हिनक बिमारी के विषय में गप्प करैत सुनालियैक ओहि घर में रुकि गेलहुँ आ दादा जी आ लल्लन जी केर गप्प सुनय लगलहुँ । दादा जी हिनका सs कहैत छलाह "अहाँ चिंता जुनि करू अहाँ केर मात्र ग्रहक चक्कर अछि , हम बेबी बाबु सs अहाँक आ अपन टिपनि देखेलियैक अछि अहाँके किछु कष्ट अवश्य अछि मुदा हमरा पुत्र शोक नहि अछि "। इ सुनी लल्लन जी आ दादा जी केर मुख मंडल पर आबय वाला भाव तs हम नहि देखी सकलियैक मुदा कल्पना अवश्य केलहुँ । खास कs लल्लन जी केर जिनका हम खूब नीक सs चिन्हैत छलियैक । हम आगू नहि सुनी सकलियैक आ ओहि ठाम सs चलि गेलहुँ । मनुष्य कतेक विवश होइत छैक ?
दादा जी अपन इच्छा हिनका लग व्यक्त कयने रहथि जे हुनक इच्छा छलैन्ह जे हुनक बेटा सब सेहो मधुबनी में घर बनाबथि , हमरा एक बेर लल्लन जी इ बात कहने छलाह । दादा जी जमशेदपुर सँ गेलाक किछुए दिन बाद एकटा चिट्ठी पठौलथि जाहि में लिखने छलाह जे ओ मधुबनी में मकानक लेल जमीन देखि रहल छथि संगहि गाम पर सेहो एकटा जमीन छैक आ हुनक इच्छा छैन्ह जे ओ जमीन लल्लन जी लs लेथि । चिट्ठी अयलाक किछुए दिन बाद दादा जी केर दोसर चिट्ठी अयलैन्ह जाहि में ओ लल्लन जी के पाई लs कs गाम वाला जमीन रजिस्ट्री कराबय लेल आबय के लेल लिखने छलाह संगहि एकटा मधुबनी में मकान लेल नीक जमीन छलैक सेहो लिखने छलाह । लल्लन जी मधुबनी गेलाह आ गामक जमीन रजिस्ट्री करा लेलथि संगहि हुनका मधुबनी वाला जमीन सेहो पसीन आबि गेलैन्ह आ ओहि जमीन वाला सँ सेहो गप्प करि कs आबि गेलाह । किछु दिन बाद पाई केर इंतजाम करि कs दादा जी केर पठा देलथिन्ह आ दादा जी केर जमीन रजिस्ट्री कराबय लेल कहि देलथिन्ह । हमरा कहलाह "ओना तs हमरो इच्छा नहि छल मधुबनी में मकान बनेबाक, मुदा दादा कहि देलाह तs हुनकर इ इच्छा अवश्य पूरा होयतैन्ह "।
लल्लन जी केर सोचब सच में ठीक छलैन्ह, जमीन किनला के बाद सs दादा जी बड खुश रहैत छलाह । Tisco सँ घर बनेबाक लेल क़र्ज़ (loan) भेटय में किछु समय लागि गेलैक । ता धरि दादा जी नींव दियेबाक सबटा दिन देखवा लेलाह । नींव देलाक सँग घर बनय लगलैक हम दुनु गोटे सँग में पंडित जी सेहो मधुबनी घर बनेबाक लेल गेल छलहुँ । पता नहि कोन धुन छलैन्ह आ की सोचय छलाह मुदा हम सब जे सोचि कs घर बनाबय लेल गेल रही ताहि सँ बेसी नीक घर बनि गेलैक । एक तs अपने" सिविल इंजिनियर " मकानक सबटा नक्सा अपने बनने छलाह आ दुनु गोटे ठाढ़ रहैत छलहुँ तs किछु नय किछु अपन सुविधाक ध्यान आबिये जाइत छल । मिला जुला कs हमरा सबहक हिसाबे जतबा मकान मद में लगबाक चाहि ओहि सँ बहुत बेसी भs गेलैक मुदा कोनो वस्तु में हम सब कटौती नहि केलियैक सब सामन नीके लगायल गेलैक। बेसी सामन तs जमशेदपुर सँ ट्रक सs किनि कs पठायल गेल छलैक । मकान बनैत छल ओहि समय में कखनहु कs हमरा मोन में होइत छल जे बेकार में एतेक खर्च कs रहल छियैक मकान केर पाछू मुदा हिनका नहि कहि पाबियैन्ह । मकान बनय में तs ओना छौ मास लागि गेलैक मुदा दो मास लगातार हम , लल्लन जी आ पंडित जी (जे हमर बेटे सन छथि ) तीनू गोटे छलहुँ ओहि केर बाद बीच बीच में हम आ लल्लन जी अबियैक आ किछु दिन रहि चलि जाइत छलियैक मुदा पंडित जी छौ मास धरि लगातार रहलाह आ मकान बनि गेलाक बादे जमशेदपुर आपस गेलाह ।
खैर छौ मास में मकान बनि कs तैयार भs गेलैक । गृह प्रवेशक दिन देखा कs गृह प्रवेश सेहो खूब धूम धाम सँ भेलैक । गृह प्रवेशक किछुए दिन बाद हमर देवर केर विवाह छलैन्ह जाहि में लल्लन जी बड उत्साहित छलाह आ विवाह सेहो नीक सँ संपन्न भेलैक । गृह प्रवेश सँ विवाह धरि ओहि बेर हम सब करीब एक मास मधुबनी में रही आ अपन ओहि मकान में छलहुँ मुदा एकटा प्रसन्नता होइत छैक, से पता नहि कियैक हमरा भीतर सँ नहि होइत छल। इ भावी दुखक संकेत छल कि की, नहि जानि ।
दादा जी अपन इच्छा हिनका लग व्यक्त कयने रहथि जे हुनक इच्छा छलैन्ह जे हुनक बेटा सब सेहो मधुबनी में घर बनाबथि , हमरा एक बेर लल्लन जी इ बात कहने छलाह । दादा जी जमशेदपुर सँ गेलाक किछुए दिन बाद एकटा चिट्ठी पठौलथि जाहि में लिखने छलाह जे ओ मधुबनी में मकानक लेल जमीन देखि रहल छथि संगहि गाम पर सेहो एकटा जमीन छैक आ हुनक इच्छा छैन्ह जे ओ जमीन लल्लन जी लs लेथि । चिट्ठी अयलाक किछुए दिन बाद दादा जी केर दोसर चिट्ठी अयलैन्ह जाहि में ओ लल्लन जी के पाई लs कs गाम वाला जमीन रजिस्ट्री कराबय लेल आबय के लेल लिखने छलाह संगहि एकटा मधुबनी में मकान लेल नीक जमीन छलैक सेहो लिखने छलाह । लल्लन जी मधुबनी गेलाह आ गामक जमीन रजिस्ट्री करा लेलथि संगहि हुनका मधुबनी वाला जमीन सेहो पसीन आबि गेलैन्ह आ ओहि जमीन वाला सँ सेहो गप्प करि कs आबि गेलाह । किछु दिन बाद पाई केर इंतजाम करि कs दादा जी केर पठा देलथिन्ह आ दादा जी केर जमीन रजिस्ट्री कराबय लेल कहि देलथिन्ह । हमरा कहलाह "ओना तs हमरो इच्छा नहि छल मधुबनी में मकान बनेबाक, मुदा दादा कहि देलाह तs हुनकर इ इच्छा अवश्य पूरा होयतैन्ह "।
लल्लन जी केर सोचब सच में ठीक छलैन्ह, जमीन किनला के बाद सs दादा जी बड खुश रहैत छलाह । Tisco सँ घर बनेबाक लेल क़र्ज़ (loan) भेटय में किछु समय लागि गेलैक । ता धरि दादा जी नींव दियेबाक सबटा दिन देखवा लेलाह । नींव देलाक सँग घर बनय लगलैक हम दुनु गोटे सँग में पंडित जी सेहो मधुबनी घर बनेबाक लेल गेल छलहुँ । पता नहि कोन धुन छलैन्ह आ की सोचय छलाह मुदा हम सब जे सोचि कs घर बनाबय लेल गेल रही ताहि सँ बेसी नीक घर बनि गेलैक । एक तs अपने" सिविल इंजिनियर " मकानक सबटा नक्सा अपने बनने छलाह आ दुनु गोटे ठाढ़ रहैत छलहुँ तs किछु नय किछु अपन सुविधाक ध्यान आबिये जाइत छल । मिला जुला कs हमरा सबहक हिसाबे जतबा मकान मद में लगबाक चाहि ओहि सँ बहुत बेसी भs गेलैक मुदा कोनो वस्तु में हम सब कटौती नहि केलियैक सब सामन नीके लगायल गेलैक। बेसी सामन तs जमशेदपुर सँ ट्रक सs किनि कs पठायल गेल छलैक । मकान बनैत छल ओहि समय में कखनहु कs हमरा मोन में होइत छल जे बेकार में एतेक खर्च कs रहल छियैक मकान केर पाछू मुदा हिनका नहि कहि पाबियैन्ह । मकान बनय में तs ओना छौ मास लागि गेलैक मुदा दो मास लगातार हम , लल्लन जी आ पंडित जी (जे हमर बेटे सन छथि ) तीनू गोटे छलहुँ ओहि केर बाद बीच बीच में हम आ लल्लन जी अबियैक आ किछु दिन रहि चलि जाइत छलियैक मुदा पंडित जी छौ मास धरि लगातार रहलाह आ मकान बनि गेलाक बादे जमशेदपुर आपस गेलाह ।
खैर छौ मास में मकान बनि कs तैयार भs गेलैक । गृह प्रवेशक दिन देखा कs गृह प्रवेश सेहो खूब धूम धाम सँ भेलैक । गृह प्रवेशक किछुए दिन बाद हमर देवर केर विवाह छलैन्ह जाहि में लल्लन जी बड उत्साहित छलाह आ विवाह सेहो नीक सँ संपन्न भेलैक । गृह प्रवेश सँ विवाह धरि ओहि बेर हम सब करीब एक मास मधुबनी में रही आ अपन ओहि मकान में छलहुँ मुदा एकटा प्रसन्नता होइत छैक, से पता नहि कियैक हमरा भीतर सँ नहि होइत छल। इ भावी दुखक संकेत छल कि की, नहि जानि ।
Posted by Kusum Thakur at 8:38 PM
Labels: कुसुम ठाकुर
No comments:
Subscribe to: Post Comments (Atom)


text:
नवका- पुरनका लेख सर्च करु...
सूचना केर अधिकार ओहिना नहि!
देश मे जखन लोक के सूचना केर अधिकार मिलल छलन्हि तं बड़ खुश भेल छलखिन्ह जे आब तं जे जानकारी चाहब मिल जाएत. जतय कतहुं घोटाला होएत देखब...भ्रष्टाचार के पता चलत सूचना के अधिकार सं ओहि बारे मे पूरा जानकारी लs हंगामा मचा देब.
मुदा ई सपना पूरा नहि भेल. अधिकार त मिलल. मुदा एहि मे दस तरहक पेंच सेहो लागि गेल. व्यवस्था... प्रशासन... अधिकारी सभ सूचना देबय सं बचय के लेल दस टा बहानाखोजि लेलाह. एहन -एहन उपाय करय लगलाह जेहि सं जानकारी बाहर नहि निकलि पाबय.
एकटा बात आओर जे ई अधिकार मिलला के अतेक दिन बादहुं अखन धरि बेसि लोक के एहि बारे मे नीक सं पता नहि छनि. आम लोक त छोडुं पढ़ल-लिखल लोक के सेहो एहि बारे मे किछ खास पता नहि छनि.
एहि सभ के लsक दिल्ली मे सूचना अधिकार: कल, आज आओर कल के नाम सं एकटा परिचर्चा आयोजित कएल गेल. एहि परिचर्चा के आयोजित करलाह वरिष्ठ पत्रकार हसन जावेद जी. हसन जी फेसबुक पर सूचना का अधिकार ( RTI ) नाम सं ग्रुप चलाबय छथिन्ह.
फेसबुक पर एहि परिचर्चा के बुनियाद बनल आओर तय करल गेल जे दिल्ली के गांधी शांति प्रतिष्ठान मे एकटा परिचर्चा कएल जाए. फेसबुक सं एहि अभियान के लोक सभ के बड़ समर्थन... सहयोग मिललन्हि.
परिचर्चा मे समयलाइव डॉट कॉम के संपादक पाणिनी आनंद जीक कहनाय छलन्हि जे सूचना के अधिकार आम लोक के हाथ मे मिलल एकटा बड़ पैघ हथियार अछि. ई बड़ काजक चीज अछि. मुदा आब एकर धार भोथड़ करय के कोशिश शुरू भ गेल अछि.
पाणिनी जीक कहनाय छलन्हि जे जेना-जेना लोक एहि अधिकार के प्रति जागरूक भ रहल छथिन्ह... ओना-ओना अधिकारी सभ एकरा सं बचय लेल दस तरहक छाता खोलने जा रहल अछि. अधिकारी कोनो नहि कोनो तरहे सूचना देबय सं बचय चाहैत अछि.
हिनकर ईहो कहनाय छलन्हि जे लोक के अपने संग-संग लोक सभ के सेहो RTI दाखिल करय लेल प्रेरित करबाक चाही. लोक सभ के एकटा सूचना पाबय लेल चारि-पांच लोक सं कई तरह सं आवेदन देबाक चाही.
एहि परिचर्चा मे नीरज कुमार जी बड़ नीक ढंग सं लोक सभ के सूचना के अधिकार के बारे मे बतौलखिन्ह. एहन बुनियादी बात सभ जे आम लोक के लेल बड़ काज के चीज अछि...कोनो सूचना पाबय मे बड़ मददगार अछि.
नीरजजी इहो बतौलखिन्ह जे आरटीआई केना दाखिल कएल जाए. कोन- कोन चीज के ध्यान राखल जाए आओर कोन-कोन चीज सं बाचल जाए. ओ इहो कहलखिन्ह जे चुप बैसला सं काज नहि चलत. कतेक दिन चुप रहब?
दैनिक जागरण के पत्रकार मुकेश केजरीवाल के कहनाय छलन्हि जे लोक सभ के जतय कोनो भ्रष्टाचार के पता चलय... कोनो सेवा मे कमी के पता चलय हुनका सूचना के अधिकार के तहत आवेदन करबाक चाही.
ओ इहो कहलखिन्ह जे आई-काल्हि आवेदन करय वाला के डराबय-धमकाबय के काज सेहो भ रहल अछि. किछ मामला मे RTI कार्यकर्ता पर हमला सेहो भेल अछि. एहि लेल ई काज संभलि कs करय के जरूरत अछि.मुकेश जीक कहनाय छलन्हि जे कई मामला मे अहां एकरा लेल काज करय वाला संस्था के मदद सेहो ल सकय छी. अहां खुद RTI आवेदन देबय मे हिचकि रहल छी त एकरा लेल लड़य वाला संगठन के मार्फत सं अर्जी दाखिल क सकैत छी.
आरटीआई कार्यकर्ता गोपाल प्रसाद जी सेहो अपन अनुभव बांटैत कलखिन्ह जे प्रशासन कई बेर सही जानकारी देबय के जगह लोक के घुमाबय के कोशिश करैत अछि. पूछब आम आओर जवाब देताह लीची. अगर अहां आरटीआई सं सही जानकारी चाहय छी तं आवेदन के ड्रॉफ्टिंग ठीक सं करय पड़त.
गोपाल जी के मुताबिक आवेदन पत्र मे अहां जे सवाल पूछि रहल छी ओकर घेराबंदी करैत दस तरहक एहन सवाल पूछु जेहि सं ओहि सवाल के सही जवाब मिल सकय. संगे-संग ओहि चीज के बारे मे अहां के खुद पूरा जानकारी सेहो होबाक चाही.
परिचर्चा मे शामिल गवर्नेंस नाउ के पत्रकार दानिश जीक कहनाय छलन्हि जे सरकार एकर महत्व कम करय लेल दस तरहक नया नियम लागू करय के तैयारी मे अछि. जेहि मे 250 शब्द मे अर्जी देबय के बाध्यता... आवेदनकर्ता के मरला पर जानकारी नहि देल जाएत एहन तरहक दस बात.
बड़ खतरनाक कदम उठा रहल अछि सरकार एकरा कमजोर करय लेल. कई बेर जानकारी नहि देबय लेल ठेकेदार... एजेंट... माफिया टाइप के लोक आवेदनकर्ता के मारि मामला के खत्म करय के कोशिश करि सकैत अछि.
आयोजक हसन जीक कहनाय छलन्हि जे सरकार एकरा खत्म करय आ एहि मे मिलल अधिकार के कम करय के कोशिश मे लागल अछि. मुदा एना नहि होबए देल जाएत. एहि बारे मे फेसबुक पर अभियान चलैत रहत. अहां सभ एहि सं जुड़ल रहुं.
एहि परिचर्चा मे मध्यप्रदेश... हरियाणा... राजस्थान आओर बिहार तक के लोक आएल छलखिन्ह. लोक सभ के उत्साह के देखैत तय भेल जे जल्दीए एहन आओर परिचर्चा आयोजित करय के जरूरत अछि.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
मंगलवार, 25 फ़रवरी 2014
महा शिवरात्रिक पुजनोतसब शुभ अवसर पर - शिव भक्ति बंदना आ भजन
प्रस्तुतकर्ता MADAN KUMAR THAKUR 0 टिप्पणियाँ
शनिवार, 8 फ़रवरी 2014
मिथिला - पहिने आ आब: एक छोट समीक्षा
मिथिला - पहिने आ आब: एक छोट समीक्षा
पहिने मिथिलामे नदी सब बान्हल नहि रहैक, एकर पाइन नव-नव पाँक-माइट आ नव अनाज-उत्पत्तिक जोगार संग बेसी रास खेत मे पहुँचि जाय, तहिना सैकडों तरहक मत्स्य (माछ), घोंघा, सितुआ, सिगहार, सेमार, काउछ आ तरह-तरहकेर नव जीवन-आधारक प्रवेशसँ समूचा मिथिलाक पोखैर, डबरा, चभच्चा आदिकेँ भरने रहैत छलैक। लोक गद्दर चाउर सँ लैत बिरनफूल-बासमतीतककेर उत्पादन करैत माछ-काउछ-घोंघीझोर सँ सेहो सन्तुष्टि पबैत छल। सवा कट्ठा एक परिवारक भरण-पोषण लेल काफी होइक। आब ओहि पाइनकेँ बान्हसँ बान्हि सीधा गंगाजी आ फेर सीधा गंगासागर समुद्रमे खसायल जाइछ। पाइनसँ संस्कार बनैत छैक। ई कहबी सुनैत रही - ओ सच भऽ गेलैक अछि। आब सगरो बाहरी कमाईसँ जीवन-निर्वाहक हवा चलि रहल छैक। गाममे रहनिहार बेवकूफ कहाय लागल छैक। आब आध्यात्मिकताक ठामपर भौतिकता सवारी कसैत छैक। आधुनिक मिथिलाक निर्माणमे गंभीर शोध आ बड पैघ परिवर्तनक जरुरत छैक।
मिथिलामे नदी ऊपर बाँध बनाबय के योजना कोना बनल? उपलब्ध जानकारी आ शोधपत्र सँ ज्ञात होइत अछि जे ब्रिटिश ईन्डिया सरकार मिथिला क्षेत्रकेँ जलमग्न आ बाढिग्रस्त मानैत एक मेगा प्रोजेक्ट तैयार केलक जेकरा लोक 'वैभेल प्रोजेक्ट' केर नामसँ जानैत अछि। लेकिन जाबत एहि परियोजनापर काज शुरु होइत ताबत भारत स्वतंत्र भेल आ भारतीय नेतृत्व स्वराज्य पबैत तात्कालीन राजनीतिक उग्रपाँति (यानि पंजाब ओ बंगाल) सबकेँ तुष्टीकरणमे हत्त-पत्त वैह वैभेल प्रोजेक्ट लेल छूटायल बजेट बिहार मे खर्चा नहि कय भाखडा नांगल ओ दामोदर घाटी परियोजनाकेँ स्वीकृति दैत उपेक्षाक सबसँ पहिल डाँग हमरा लोकनिपर बरसेलक। अफसोस जे एहि तरहक डाँगक प्रतिकार पर्यन्त मिथिलावासी या बिहारवासी नेतृत्त्व पाँति कोनो खास नहि केलनि। जरुर बिहारक पहिल मुख्यमंत्री श्रीकृष्ण बाबु एहि लेल बिहारक प्रभावशाली नेता डा. राजेन्द्र प्रसादकेँ पत्र लिखलनि, मुदा ताहि समय धरि राजेन्द्र बाबु आर एकटा विशिष्ट समूह सरदार बल्लभभाई पटेलकेर पक्षमे रहबाक चलते संस्थापन पक्ष यानि नेहरुजी सँ दूर रहबाक चलते मात्र अफसोस प्रकट करैत एहि लेल सीधा प्रधानमंत्री नेहरुसँ पत्राचार करबाक अनुरोध करैत बात अन्ठा देलनि।
लेकिन बात धीरे-धीरे चर्चाक विषय बनल आ ओहि वैभेल परियोजनाक नामपर वगैर कोनो तरहक विशेष शोध या विचार केने भारत सरकार कोसी बाँध परियोजना अनैत लगभग वैह तर्ज सँ आ कोसी प्रोजेक्टकेर स्थापना करैत सब नदीपर बाँध बान्हि लोककेँ फुसलाबैत-बहलाबैत मिथिलाक बर्बादीक एक पटकथा तैयार करैत काज शुरु करौलनि। एम्हर बाँध परियोजनासँ एक सऽ एक ठीकेदार - जमींदार सब अठन्नी अपना लेल अठन्नी काज लेल सूत्रपर ब्रह्मलूट मचौलक आ अन्ततोगत्वा मिथिलाक भविष्य ५६ फाटकवला कोसी बराजक स्वीचपर लटका देल गेल। जँ समीक्षा कैल जाय आ खर्चाक शुरुसँ अन्त धरि जोडल जाय तऽ ई बात स्पष्ट होयत जे आम जनमानसकेर कल्याण मात्र कागज मे आ राजनीति करबा लेल ब्रह्मलूटक एक नीक साधन एहि बाँध परियोजनामे रहल। हम एकर विस्तृत प्रभाव मिथिलाक शनै:-शनै: मृत्युक दिशामे गमनरूपमे सेहो देखैत छी। नहिये पनबिजली, नहिये सिंचाई लेल उपयुक्त नहर, नहिये पोखैर व छोट-छोट नदीकेँ निरन्तर पाइन भेटबाक जोगार, नहिये मत्स्य-मखानक विस्तृत कृषि आ नहिये मिथिलावासीक लेल मिथिलामे कोनो तरहक स्वरोजगारक नव बाट - एतय तक जे पहिले रहल सेहो बर्बाद होइत लोक पलायन करय लेल मजबूर आ आन राज्यमे जाय सस्ता मजदूरी करैत अपन बाल-बच्चाकेँ पोसय लेल मजबूर निरीह मैथिल बिहारी बनि आसाम, पंजाब, बंगाल, महाराष्ट्र, गुजरात आदि राज्यमे माइर-गाइर खाइतो जीवन चलबैत अछि।
पहिले पलायनक मात्रा न्यून छल, लेकिन जेना-जेना बिहारक सूरज जातिवादिताक भुमडीमे फँसैत गेल, तहिना-तहिना सक्षम व समृद्धवर्ग सेहो गाम छोडि अपन पूँजी समेत मिथिलासँ पलायन करबाक बाट निकालय लगलाह। गाम आरो विपन्न बनि गेल। लोक बोनि-मजदूरी करय लेल पर्यन्त लजाय लागल। खेत - खरिहान सब मशानमे परिणति पाबय लागल। पतझड केर मौसम मिथिलामे अपन कहर बिहारी राजनीतिक कूचाइलसँ चारू कात कनकन शीतलता पसारय लागल। यैह कारण छैक जे २०१३ मे आब मिथिलाक युवा तुरिया सेहो अपन सोराज बिना किछु संभव नहि अछि से सोचि मिथिला राज्य आन्दोलन तीव्र केलक।
https://www.facebook.com/pravin.choudhary
Pravin Narayan Choudhary
प्रस्तुतकर्ता MADAN KUMAR THAKUR 0 टिप्पणियाँ
लेबल: प्रवीन नारायण चौधरी
सदस्यता लें संदेश (Atom)


text:
मिथिलाक पहिचान पान-मखान आ उपर सं टुकुर तकैत पूर्ण चानक संग नानाविधि ओरियान केर पावनि कोजगरा सं नवविवाहितक सफल गृहस्थजीवनक आकांक्षा जुडल अछि. पूनम केर राति मे अरिपन पडल आँगन केर चुहचुहिए अलग रहैत छैक. आसिन पूर्णिमा कें मनाओल जायवला कोजगरा मे वर केर चुमान माय- पितियानि, दीदी-भाउज ओ पीसी-मौसी द्वारा कायल जाइत अछि. एकर संगहि बाबा-काका, बाबू-भैया सभ द्वारा दूभि-अच्छत देल जाइत अछि. वर गोसाउन सहित जेठ परिजन सं आशीष ल' गृहस्थ जिनगीक सफलता केर कामना करैत छथि.
वरक सासुर सं डाला अबैत अछि जाहि मे धान, दूभि, मखान, पानक ढोली, नारियल, केरा, सौंस सुपारी, यज्ञोपवीत, लौंग, इलायची, चानिक कौड़ी, दही, मधुर सजा क' राखल रहैत अछि. सामग्री सभ पौती सभ मे राखल रहैत अछि जे मिथिलाक हस्तकला केर उत्कृष्टता प्रदर्शित करैत अछि. पहिने पौती सभ सं लोक कनियाक लूड़ि-व्यवहारक अंदाज लगबैत छल. वरक चुमान सासुर सं आयल दूभि-धान सं होइत अछि. सासुरे सं आयल पान-मखान ओ मधुर बाँटल जाइत अछि. लछमी केर आह्वान मे लोक भरि राति जगैत अछि. मान्यता छैक जे शरद पूर्णिमाक राति आकाश सं अमृत वर्षा होइत अछि. राति भरि जगबाक लेल कौड़ी खेलबाक प्रथा रहल अछि. ओना कोजगरा केर विधि मे वर अपन सार संग कौड़ी खेलैत छथि. तखन बेस हंसी-ठिठोली केर माहौल रहैत अछि. आइ-काल्हि कोजगरा केर राति अनेक ठाम सांस्कृतिक कार्यक्रम आयोजित कयल जाइत अछि. कोजागरा नव विवाहित केर बियाहक बाद पहिल आसिन पूर्णिमा कें होइत अछि.
भनहि कोजगरा नवविवाहित केर पर्व अछि मुदा एहि मे समूचा गामक लोक उत्सवक आनद लैत अछि. एहि मे सभ जाति वर्गक लोक सामान रूप सं भाग लैत छथि. मिथिला मे जातीय समरसता केर नीक उदहारण अछि कोजगरा.
(मिथिमीडिया डेस्क)


text:
मैथिली सिनेमाके
एकटा आऒर अपन अभिनेत्री भेट गेल अछि। एहि नवोदित अभिनेत्रीक नाम छी- निशा झा !
निशा झा प्रसिद्ध अभिनेत्री सुधा झाक सुपुत्री छैथ। चन्दन मिश्रा आ ऋषि वशिष्ठ
द्वारा निर्देशित सीरियल " गंगा प्रेमक डोर"सं अपन अभिनय यात्रा प्रारंभ
केनिहार निशा झा मैथिल चचित फ़िल्म " हाफ़ मर्डर" , " दीवाना अहांके प्यार मे" आ "
जान"(लीड रोल) मे अभिनय केलनि अछि आ कय रहल छैथ।
मैथिलियेटा नहिं, निशा झा भोजपुरी फ़िल्म सेहो क' रहली अछि। निशा झा द्वारा अभिनित भोजपुरी फ़िल्मक नाम अछि- लूट। अप्रैल 2015मे प्रदर्शित होमय बला फ़िल्म "कोशी के
लाल", "विधाता" मे
सेहो नीक अभिनय केलनि अछि। वर्तमान मे निशा झा निर्माणाधीन मैथिली फ़िल्म " हे
भगवान" आ " हमर सजना" काज करय लेल तैयार भ गेल छैथ। एहिके अतिरिक्त, हिनकर हाथ मे तीन गोट नबका प्रोजेक्ट सेहो अछि
जाहि पर बातचीत चलि रहल अछि।
पेंटिग, नृत्य आ अभिनयक शौख रखनिहार निशा झा नेशनल
ज्योग्रफ़ीक लेल सेहो एकटा छोट छीन फ़िल्म केने छैथ।
मिथिला आ मैथिली
सिनेमा दिस सं निशा झाकें बधाई ओ हार्दिक शुभकामना !


text:
Muhurt of Maithili Films "Chhotki Kaniya, Badki Kaniya" & "Chainpurbali"
मैथिली फ़िल्म “ छोटकी कनिया, बड़की कनिया” आ “चैनपुरबाली”क मुहुर्त सम्पन्न भेल
15 मार्च 2013 के 12 बजे दिनमें स्वर्णलता स्टुडियो, अन्धेरी (पश्चिम),
मुम्बईमें बाबा का दलान इन्टरटेनमेन्ट केर मैथिली फ़िल्म “ छोटकी कनिया,
बड़की कनिया” आ “चैनपुरबाली”क मुहुर्त समारोह आयोजित भेल। एहि दुनु
फ़िल्मक निर्देशक छैथ मनोज श्रीपती जी जेकि पूर्वमें मैथिली लघु फ़िल्म” “
रक्ततिलक”क माध्यम सं अन्तर्राष्ट्रीय स्तर पर ख्याति बटोरने छलैथ। दुनू
फ़िल्म सर महेन्द्र मलंगिया जीक कथा पर आधारित अछि , मुदा पटाकथाक रुप देने
छैथ स्व्यं मनोज श्रीपति। प्रेमसागर सिंह आ सूफ़ी गायक विनोद ग्वार
संयुक्त रुपसं फ़िल्ममें कर्णप्रिय संगीत दय रहल छैथ।
प्रख्यात
नाटककार महेन्द्र मलंगिया क गरिमापूर्ण उपस्थितिक संग संग सिनेमा जगतसं
जुड़ल समस्त प्रमुख कलाकार उपस्थित छलैथ। अभिनेता पंकज झा, राहुल सिन्हा,
राजीव सिंह, राम बहादुर रेनू सहित दुनू फ़िल्मक संपादक विभूति भूषण जी
समारोहमें आकर्षणक केन्द्र छलैथ।
मुहुर्तक संग संग मनोज श्रीपति जी द्वारा
निर्देशित भोजपुरी फ़िल्म " कोठा"क स्क्रीनिंग भेल छल जाहिमें फ़िल्मक
अभिनेत्री रिंकू घोष, गुंजन पंत आदि समारोहक शोभा बढाबैत रहली।


text:
हमर ईमेल:- hellomithilaa@gmail.com
नवका- पुरनका लेख सर्च करु...
हर जिला मे महिला थाना
बिहार के हर जिला मे आब एकटा महिला थाना खोलल जाएत. एकरे संग आम थाना मे सेहो महिला अधिकारी नियुक्त करय के फैसला कएल गेल अछि. महिला के खिलाफ होए वाला उत्पीड़न... शोषण के मामला मे कमी लाबय लेल राज्य महिला आयोग के तरफ सं सरकार के पास एहि बारे मे एकटा प्रस्ताव आएल छल. सरकार ओहि प्रस्ताव के स्वीकार करि लेलक अछि.
आब महिला उत्पीड़न सं जुड़ल मामला के महिला अधिकारी देखतीह. महिला थाना मे सभ स्टॉफ महिला होतीह. अखन सिर्फ पटना मे महिला थाना अछि. ओना त राज्य के हर जिला मे महिला थाना खोलल जाएत मुदा सभ सं पहिने दरभंगा... मुजफ्फरपुर... भागलपुर आओर गया मे खोलल जाएत. सरकार के ई नीक कदम अछि. कई बेर त धाक... लिहाज के कारण... लाजे महिला सभ दरोगा... थानेदार के पास रिपोर्ट लिखाबय नहि जा पाबय छथीन्ह. आब महिला सभ थाना मे रहतीह त ओ अपन परेशानी... दुख खुलि कs बतिआ पएतीह.
सदस्यता लें टिप्पणियाँ भेजें (Atom)


text:
महेन्द्रजी के बचपने सं गीत- संगीत मे बेसि रुचि छलन्हि. पटना के बीएन कॉलेज सं ग्रेजुएशन कएला के बाद संगीत सं जुड़ल सं रहला मुदा सरकारी नौकरी मे चलि गेलाह आओर 2005 मे रिटायर भेलाह. रंगमंच... फिल्म... टेलीफिल्म सभ सं जुड़ल रहलाह. सांस्कृतिक समारोह मे बढ़ि चढ़ि कs हिस्सा लेलाह. मैथिली फिल्म ममता गाबय गीत आओर बसही टोल मे महेन्द्र जी गाना गाबय के अलावा अभिनय सेहो कएलाह. हिनकर गीत सभ गाम घर मे काफी लोकप्रिय छनि. हिनकर गीत मे चंद्रमा उतरल गगन सं सभ सं लोकप्रिय अछि. महेन्द्र जी करीब 40 साल धरि गायकी ओर अभियन सं जुड़ल रहलाह. मैथिली संगीत मे सेहो जोड़ी बना एकटा नया चलन शुरू कएलखिन्ह. रवीन्द्र जी के संग हिनकर जोड़ी काफी हिट भेलन्हि. हिनका रवीन्द्र-महेन्द्र के रूप मे जानल जाय छलन्हि. मैथिली गीत संगीत के लोकप्रिय बनाबय मे हिनकर काफी योगदान रहलन्हि. जगह...जगह विद्यापति पर्व समारोह करौलखिन्ह जाहि सं लोक के मैथिली गीत संगीत के प्रति रुझान बढ़लन्हि. महेन्द्र जी दरभंगा आओर पटना रेडियो स्टेशन सं सेहो जुड़ल रहलाह. ओ मैथिलीक विकास के लेल काफी कुछ करय चाहय छलखिन्ह. हुनकर इच्छा छलन्हि जे दरभंगा... मधुबनी मे मैथिली फिल्म निर्माणक काज शुरू होय. बेसि सं बेसि लोक एहि क्षेत्र मे आबैथ. मुदा हुनकर ई इच्छा अखन धरि पूरा नहिं भेलन्हि...आशा करबाक चाही जे अगर मिथिला राज्यक बात पटरी पर आएत त हिनकर सपना सार्थक रूप लेत.
महेन्द्र जी पिछला किछ दिन सं बीमार चलि रहल छलखिन्ह आ हिनकर किडनी खराब भ गेल छलन्हि. हिनकर मृत्यु के खबर सं मैथिल लोक सभ स्तब्ध छथिन्ह. हिनकर मृत्यु के खबर सं कि बड़का...कि छोटका...नैना बुतुर सभ गोटे दुखी छथिन्ह. लोक सभ अपन- अपन शोक...संवेदना व्यक्त कs रहल छथिन्ह.


text:
संदेश
मई 6, 2018 की पोस्ट दिखाई जा रही हैं
"पग पग पोखरि माछ मखान ,सरस बोल मूसकी मूख पान ,विद्या वैभब शांति प्रतीक ... ई मिथिला थीक"। ,अपने चार साल के कार्यकाल में प्रधानमंत्री मोदी जब तीसरे दौरे में नेपाल के जनकपुर धाम पहुंचे तो उन्होंने मिथिला के गौरवशाली परंपरा का कुछ यूँ बखान किया वो भी मिथिलेश कुमारी यानी सिया जी की मातृभाषा में। मिथिला में आकर मोदी अभिभूत थे ,यहाँ तक कि उन्होंने माता सीता के जनकपुर को अपना ननिहाल माना और कहा ननिहाल को कुछ दिए बगैर कोई कैसे जायेगा। लेकिन सरलता ,सरसता और मुस्की वाली मिथिला /बिहार की पीड़ा कथाकार राजकमल चौधरी की "अपराजिता "से बेहतर समझी जा सकती है। “गारंटी ऑफ पीस” खतम छल…विद्यापतिक गीत खतम छल। रूसक कथा खतम छल। डकैतीक कथा थम्हि गेल…सोना-चानीक तेजी-मन्दी सेहो बन्द भऽ गेल रहय। सिकरेटक लगातार धुँआ रहि गेल आ रहि गेल अपराजिता! सरिपहुँ… बागमती, कमला, बलान, गंडक आ खास कऽ कऽ कोसी तँ अपराजिता अछि ने! ककरो सामर्थ नहि जे एकरा पराजित कऽ सकय। सरकार आओत…चलि जायत..मिनिस्टरी बनत आ टूटत, मुदा ई कोसी…ई बागमती…ई कमला आ बलान…अपन एही प्रलयंकारी गति मे गाम केँ भसिअबैत, हरिअर-हरिअर खेत केँ


text:
विकिमिडिया कमन्स
विकिमिडिया कमन्स (कमन्स के नाम सँ सेहो जानल जाएत अछि) मुक्त प्रयोग चित्रसभ, ध्वनि आर अन्य मिडिया फाइलसभ कें एक अनलाइन भन्डार छी । ई विकिमिडिया फाउन्डेसन कें एक परियोजना छी । विकिमिडिया कमन्स पर उपारोपण केल गेल सभ संचिका सभ विकिमिडिया परियोजनासभ जेना विकिपिडिया, विकिसोर्स, विकिन्यूज, विकिवर्सिटी, आदि के विभिन्न भाषा रुप में इस्तेमाल केल जा सकएत अछि । ई संचिका अफलाइन प्रयोग के लेल डाउनलोड कएल जा सकएत अछि । वर्तमान समय में कमन्स पर 1.2 करोड सँ बेसी मिडिया संचिका उपलब्ध अछि ।[१]
स्थापना[सम्पादन करी]
सन्दर्भ[सम्पादन करी]
- ↑ विकिमीडिया कॉमन्स पर आँकड़ों का पृष्ठ


text:
ⓘ तामाकोसी गाउँपालिका
तामाकोसी गाउँपालिका दोलखा जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद सिन्धुली जिलामे साविकक भीरकोट, झुले, जफे, मालु, शहरे,च्यामा आ हांवा गाउँ विकास समितिसभके मिलाए तामाकोसी गाउँपालिका बनाएल गेल अछि । तामाकोसी गाउँपालिका कूल क्षेत्रफल १५३.०६ वर्गकिलोमिटर रहल अछि । ई गाउँपालिका ७ वडामे विभाजन कएल गेल अछि । ई गाउँपालिकाक कूल जनसङ्ख्या १८,८४९ रहल अछि । ई गाउँपालिकाक सिमाना पूर्वमे जिरी नगरपालिका आ रामेछाप जिला, पश्चिममे मेलुङ गाउँपालिका, शैलुङ्ग गाउँपालिका आ रामेछाप जिला उत्तरमे बैतेश्वर गाउँपालिका आ जिरी नगरपालिका तथा दक्षिणमे रामेछाप जिला धरि फैलल अछि ।


text:
मोतिराम भट्ट
मोतिराम भट्ट (१९२३ भदौ २५ - १९५३) नेपाली साहित्यक प्रथम गजलकार, जीवनीकार, समलोचक तथा माध्यमिक कालक प्रवर्तक छल। कमै बाइच नेपाली साहित्यमे अत्यन्तै ढेर योगदान पुर्यावल ओ नेपाली साहित्यक प्रेरक व्यक्तित्व, कुशल नायक आ होनहार प्रतिभा मानैत अछि। १९४० सँ १९७६ सालधरिक नेपाली साहित्यमे श्रृङ्गारिक धाराक सुरुवातकर्ता मोतिराम भट्ट छल।
मोतिराम भट्ट नेपाली साहित्यामे भानुभक्त आचार्य पछा आवैंल सशक्त व्यक्तित्व छी। उनकर नेपाली भाषा साहित्यमे समालोचनाक सुरु कैर; भट्ट नै संवत् १९४८मे कवि भानुभक्त आचार्यक जीवनचरित्रके प्रकाशमे लबल्क। कवि भानुभक्त आचार्यक जीवन चरित्रमे मोतिराम भट्ट प्रभाववादी ढङ्सँ व्याख्यात्मक रूपमे भानुभक्तबारे प्रशंसा करल गेल मानैत अछि। अपन खोजल कविके प्रतिभा सम्पन्न तथा सहज कवि छल माने प्रमाणित कैर उनकर ओही जीवनचरित्रमे भानुभक्त रचल कहैत जताततै फुटकर सिलोकसभ देखल गेल कहैत अछि।
सुरुवाती जीवन[सम्पादन करी]
मोतिराम भट्टक जन्म १९२३ साल कुशेऔसीका दिन भदौ २५ गते,शनिदिन काठमाडौँक भोसिक टोलमे भेल छल। मोतिराम भट्टक वंश कुमाउगढसँ आएल अछि । मोतिराम भट्ट पण्डित दयाराम भट्ट आ रिपुमर्दिनीदेवी भट्टक माझला सुपुत्रक रूपमे जन्मेल छल। भट्ट दम्पतिक प्रथम पुत्रचाहि जन्मनासाथ दिवङ्त भेल छल। मोतिराम भट्टकें दीर्धजीवी राख्न उनकर मातापिता हिनका नाकक दाहिना पोरा छेदने छल । मोतिराम भट्ट ५ वर्षक उमेर अक्षरारम्भ केने छल। ६ वर्ष भेला वाद ई काशी गेल छल । ओहीबखत हिकर पिता पं. दयाराम भट्ट माता रिपुमर्दिनीदेवी विशेष कामसे काशी रहित छल। ओकरवाद मोतिराम भट्टक शिक्षाक प्रारम्भिक जग काशीमे नै रहैल लगल। ओत ई फारसी स्कूलमा भर्ना भऽ आ ओतहि रहितरहै हिनका फारसी आ उर्दू पढे लाग्ल। काशीमे हिनकर भेट भारतेन्दु हरिश्चन्द्रसग भेल, भारतेन्दु मोतिराम जना प्रख्यात छल। भारतेन्दुसग गहकिलो सङगत करै उनकर नेपाली साहित्यक सेवा केलक आ ई पढाइमे सेहो समर्पित छल। मोतिराम पछा फारसी, उर्दूक अतिरिक्त संस्कृत, हिन्दी, अङ्ग्रेजी भाषामे सेहो दक्ष भऽ लगल। बनारसमे हिनका हरिश्चन्द्र स्कूलमे अङ्ग्रेजी भाषासाहित्यक अध्ययन केने छल। आठ वर्षक उमेरमे बनारसमे नै हिनका व्रतबन्ध केलक।
बनारस रहितकाल हिनका गजल गावैंल आ सितारवादन सिकलक। बनारसक प्रसिद्ध सितारवादक पन्नालालसँ हिनका सितार बजवैल आ गीत गावैंल सिकने छल। करिब आठ वर्ष बनारस बसेर ई १९३७ सालमे पुनः काठमाडौँ आएल। ओहि साल हिनका १५ वर्षक उमेरमे विवाह केलक । विवाहपछा ई कुछ दिन काठमाडौमे रहल। ओहिबखतसे उनकर नेपाली भाषामे लिखल गेल मीठामीठा गीत, कविता, भजन आ गजल सुनैल वञ्चित छल। बनारसमे रहित काल हिनका चार सय शायरीसभ लिखने छल मुदा ओही बखत उनकर नेपाली गीत, कविता आ गजल नै छल। ओहि बखत उनकर नरनारीक युगलरदोहरीरजुहारी गीत सुनैल पावल। वास्तवमा ओहि बखत सुनल रसिया गीतकें ई मोहित सेहो भेल । तहिना उनकर मीठा गीतसभके हृदयमे रोप्न छागेल, मस्तिष्कमे खेलावैं लगल आ स्वरद्वारा प्रस्तुत करै लगल।
साहित्ययात्रा[सम्पादन करी]
दरबार हाई स्कूलमे अध्ययन करैत खाल मोतिराम भट्ट नामी भेल छल। ई पढाइमे सेहो तेजिला छल। हुनकर दरबार हाई स्कूलक दशम कक्षामे अध्ययन करै बखत अर्थात् १९४८ सालमे बेलायतसँ नेपाल-भ्रमणमे आएल लर्ड राबर्ट प्रधानमन्त्री चन्द्रशमशेरसग दरबार हाइस्कूलक निरीक्षणमे गेल छल। ओही बखत स्कूलक प्रथम विद्यार्थी मोतिराम भट्ट कह चन्द्रशमशेर परिचय करलसाथ ई पाहुनाके खडाभेल मोतिरामके अपन हातसँ मेच दऽ बैसल कहलक।
सेवा, पेसा आ संलग्नता[सम्पादन करी]
- १. मोतीमण्डलीक स्थापना(१९३७)
- २. समस्यापूर्तिक आरम्भकर्ता(१९३७)
- ३. भारत जीवन प्रेसक संस्थापक(१९४४)
- ४. मोतिकृष्ण धीरेन्द्र कम्पनीक संस्थापक(१९५०)
- ५. पाशुपत छापाखानाक संस्थापक(१९५०)
सम्मान/पुरुस्कार[सम्पादन करी]
- १. युवाकवि
- २. भारतेन्दु हरिश्चन्द्रसँ नगद पुरुस्कार
अन्तिम दिनसभ[सम्पादन करी]
१९५० सालमे ई कलकत्तामे एए.आईए परीक्षामे सम्मिलित भेल। ओइ परीक्षामे ओ अनुत्तीर्ण भेल। तहिना कुछ खिन्न भावना रैख ओ १९५२ सालमे पुनः कलकत्ता गेल। ओहीबखत ओ निथला परल। कुछ समयपछ ओ अशक्त शरीर लऽ काठमाडौ आएल। सात महिना ओछयानमा थला परल कुशे औसीमे एकतीस वर्ष के दिन ओ १९५३ सालमे काठमाडौ पशुपति आर्यघाटमा स्वर्गीय भेल।


text:
मिथिला, मैथिली आ मैथिल केर पौराणिक परिचय
लेख - आध्यात्मिक अध्ययनक आधार पर मिथिलाक सम्पूर्ण परिचय - प्रवीण नारायण चौधरी अहो मित्र, कि अहाँ ओहि मिथिला सँ छी जतय स्वयं जगदम्बा जानकी अवतार लेलनि?...
राहुल सांकृत्यायनक ओ अविस्मरणीय योगदान
३० जुलाई २०२०, मैथिली जिन्दाबाद!! राहुल सांकृत्यायन बहुत रास महत्वपूर्ण अभिलेख (दस्तावेज) अनने छलाह। एकर पान्डुलिपि सब बिहार रिसर्च सोसायटी (पटना) मे संरक्षित अछि। विलक्षण...
दौरमा गामक लोकआस्था आ परम्परा पर आपत्तिजनक टीका-टिप्पणी कियैक?
सांस्कृतिक-पुरातात्विक संपदाक चोर-तस्करक गिरोह मिथिला मे सक्रिय विश्व भरि मे महत्वपूर्ण एन्टिक्स केर चोरी-तस्करीक समाचार सुनिते रही, आब मिथिला मे सेहो विगत किछु वर्ष सँ...
हम्मर गाम चतरा के ब्रह्मस्थानक
मिथिलाक गाम - मिथिलाक धरोहरः चतरा, मधुबनी - जुही कर्ण हम्मर गाम भेल (मधुबनी जिला) चतरा । हम गाम पर करीब 2-3 साल पर 7 -8...
मिथिलाक मूल्यवान् धरोहरः भैरवस्थान – भैरव बाबाक स्थापनाक कथा सहित
धरोहर-परिचय - सोहन कुमार झा मिथिला के धरोहर: भैरव बाबा (भैरव स्थान) हमर गाम समया-महिनाथपुर (जिला मधुबनी) के नजदीक (लगभग 1 KM पस्चिम) म अवस्थित छैथ, वाया-झंझारपुर, जिला-मधुबनी,...
बरहरा गामक भैरव पूजा – मिथिलाक एक महत्वपूर्ण धरोहर
अभियान आलेख - प्रवीण नारायण चौधरी बरहरा गामक भैरव पूजाः मिथिलाक एक धरोहर बरहरा गाम मधुबनी जिला मे पड़ैत अछि। झंझारपुर सँ लौकहा जेबाक रेलवे रूट जे...
घरै सऽ जानकी नवमी मनएबाक लेल अपीलः छोटे महंथ
घरे सऽ जानकी नवमी मनएबाक लेल अपीलः छोटे महंथ मनीष कर्ण, जनकपुरधाम। २३ अप्रैल २०२०. मैथिली जिन्दाबाद!! प्रत्येक वर्ष जनकपुरधाममें मनाओल जाएबला जानकी नवमी केर एहि...
पर्यटन लेल अद्भुत स्थल अछि देवही टोलः एक सँ एक निर्माणक अनुपम छवि-छटा बनल...
पर्यटन स्थलक परिचय - विवेक चन्द्र मिश्र, देवही टोल, मधुबनी (साभार लेखकक फेसबुक पर राखल गेल पोस्ट, जहिनाक तहिना) ई थीक हमर गाम के बाबा देवेश्वर नाथ...
धनरोपनी सँ जुड़ल मिथिलाक साहित्य-संस्कारः गभ लेनाइ आ धनखेती लेल डाक-वचन
आलेख - प्रवीण नारायण चौधरी धनरोपनी सँ जुड़ल मिथिलाक साहित्य-संस्कार के नहि जनैत छी जे बिना अन्न-पानि मानव जीवन किंवा सम्पूर्ण पर्यावरणीय संतुलन, हर जीव-जन्तु आ जीवन...
आजुक युग मे मिथिला केँ विश्व परिवेश मे ‘मिथिला चित्रकला’ सँ चिन्हल जाइत अछिः...
अन्तर्राष्ट्रीय परिधि मे मैथिली मिथिला सन्दर्भ मिथिला पेन्टिंग पर आस्ट्रेलिया आजुक विश्व मे मिथिला केँ पहिचान दियाबय लेल 'मिथिला पेन्टिंग' अकेले दम पर सर्वोच्च स्थान हासिल...


text:
First Maithili Telefilm in India - Raja Salhes
"राजा
सल्हेस " मैथिलीक संभवतः पहिल टेलिफ़िल्म (भारतमें) अछि। एहि फ़िल्मक निर्माण 1992में
भेल छल। मैथिली फ़िल्म "पीरितिया " के निर्देशक दरभंगाके श्याम भास्कर एहि
फ़िल्मक निर्देशन केने छलैथ। फ़िल्ममें संगीत देने छलैथ प्रसिद्ध मैथिली गायक
श्री हरिनाथ झा। सपन मजुमदार (राजा सलहेसक भूमिका),बब्बू मिश्रा,महेन्द्र नारायण चौधरी,विपिन कुमार मिश्रा, नीलम सिंह, शारदा सिंह आदि
कलाकार अभिनय केने छलैथ। 2घंटाके एहि फ़िल्म निर्माण में कोलकाता स्थित
मैथिल उद्योगपति श्री शारदानन्द झा आर हुनक भाय श्री श्यामानन्द झा जीक
अमूल्य योगदान आर सहयोग छलैनि। निर्मान सं पूर्व श्याम भास्कर जी दरभंगा सं
कोलकाता आयल रहैथ शारदा बाबूक समक्ष फ़िल्मक प्रस्ताव लयके। शारदा बाबूक
अनुमोदन आर सहमति सं एहि फ़िल्मक शूटिंग प्रारंभ भेल। समय पर फ़िल्म तैयार भ
गेल। मुदा प्रदर्शन संबंधी समस्या सं ग्रसित होबय पड़ल फ़िल्मके। प्रारंभमें ए
फ़िल्म नेपाल टेलिवीजन के लेल बनावल गेल छल। बादमें नेपाल टीवी फ़िल्मक
प्रदर्शन करय सं मना कय देलक। फ़ेर, पटना, दिल्ली आदि टेलिवीजन सं सम्पर्क
कयल गेल मुदा ओहो सब फ़िल्मके टीवी पर देखाबसं मना कय देलक। आर दुर्भाग्यवश
एहन एतिहासिक फ़िल्म डिब्बामें बंद भ गेल सदाके लेल।----- भास्कर झा


text:
नवका- पुरनका लेख सर्च करु...
बिहारक पहिल लिस्टेड कंपनी...
हिन्दुस्तान मीडिया वेंचर्स लिमिटेड...HMVL बिहारक पहिल पब्लिक लिमिटेड कंपनी बनि गेल अछि जकर आईपीओ बाजार मे आएल अछि... एक इक्विटी शेयर के दाम 162 सं 175 रुपया के बीच राखल गेल अछि... एकर आईपीओ 7 जुलाई तक खुलल अछि... HMVL वैह कंपनी अछि जकर हिन्दुस्तान अखबार आबैत अछि... पटना मे एकर ऑफिस बुद्ध मार्ग मे अछि...बिहार मे हिंदी अखबार मे सभसं नीक हिन्दुस्तानक स्थिति अछि... आओर बिहार मे सभसं बेसि पढ़ल सेहो जाएत अछि. हिन्दुस्तान अपन अखबार के विस्तारक काज मे सेहो लागल अछि. हिन्दुस्तान अखबार के एहि कदम सं बाजार मे बिहार के नीक संदेश जाएत. आओर बिहार उद्योग जगत सं जुड़ल लोक सभ एकर जबर्दस्त स्वागत कएलखिन्ह.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
नवका- पुरनका लेख सर्च करु...
ई कोन पापक सज़ा अछि ?
कोसी केर बाढिक असर अखन खत्म नहिं भेल अछि. लोकक परेशानी खत्म होबय के नाम नहिं लs रहल अछि. ई बात जरूर छै जे पानि कम भेल अछि मुदा पानि कम भेलाह सं दस तरहक दोसर परेशानी शुरू भs गेल अछि. पानि कम भेला सं पानि के बहनाय रुकि गेल अछि. ठमकल पानि...जमल पानि दस तरहक बीमारी के न्योत दैत अछि. लोक बीमार पड़ि रहल छथिन्ह. दोसर मौसम एहन भs गेल अछि जे आ त पानि होई पर राहत शिविर मे... एम्हर-ओम्हर केहुना समय काटय पड़ि रहल छनि... आ पानि नहिं भेलाह पर रौद अपन एहन रुद्र रूप देखाबैत अछि जे कि कहल जाए... आंखि चोन्हरा जाइत अछि. कोनो मे गुजारा नहिं. घर सं बेघर भेलाह पर कतहुं के नहिं रहि पाबैत अछि. पानि कम भेलाह सं नाव चलनाय बंद भ गेल अछि. हेलीकॉप्टर सं सामान गिरनाय त बंद अछिए. नाव के बंद भेलाह सं राहत पहुंचय मे सेहो दिक्कत अछि. रास्ता... पैरा एहन जे टोला...मोहल्ला तक सामान नहिं पहुंच पा रहल अछि. शहर मे जे राहत शिविर मे छथिन्ह हुनका सभ के ई जरूर छनि जे खाय- पिबय लेल किछ न किछ मिलि जाइ छनि. मुदा जे लोक गाम छोड़ि कs राहत शिविर मे नहिं गेल छथिन्ह हुनका सभ के कनि बेसिए परेशानी के सामना करय पड़ि रहल छनि. किछ लोक त दिन मे राहत शिविर सं किछ खाय- पिबय के सामान लेबय लेल शहर जाए छथिन्ह मुदा सांझ होय सं पहिने गाम... घर लौट आबय छथिन्ह. चोरी-चपारी...छिना-झपटी सेहो बढ़ि गेल अछि. ईश्वर ई कोन तरहक परीक्षा ल रहल छथिन्ह सं नहिं कहि सकय छी. एहि के माध्यम सं कि सीख देबय चाहय छथिन्ह से अखन धरि नहिं पता लागल अछि. ओना आई आर्ट ऑफ लिविंग के संगीता जी के कहनाय छलन्हि जे ई सभ एहि लेल भेल अछि जे उत्तरी बिहार आओर नेपाल मे बड़का स्तर पर...बड़का पैमाना पर लकड़ी के कटाई भेल अछि. लकड़ी के तस्करी बढ़ि गेल अछि. लकड़ी...पेड़ पौधा के कटला सं...जंगल के साफ भेलाह सं पानि रुकि नहिं पाबैत अछि जेहि कारण सं पानि मे वेग बेसि रहैत अछि. आओर ओहि उफनैत धार के सामने जे आबैत अछि बहि जाइत अछि. जंगल... पेड़...पौधा...गाछ...वृक्ष रहला पर ओ पानि के वेग के रोकि लैत अछि. मुदा आब नेपाल मे सेहो जंगल साफ भs रहल अछि. संगीता जी के एहि गप्प मे दम छनि. मुदा एहि मे लापरवाही सेहो बड़का अछि. बांध मजबूत रहैत..नीक सं ओकर मरम्मत कएल गेल रहैत त आई सैकड़ो लोकक जान त नहिं गेल रहैत. मरम्मत के नाम पर करोड़ों रुपया के बंटाधार होएत अछि. ई त ओ ठेकेदार... इंजीनियर... अफसर... नेता सभ सेहो नहिं सोचले होएथिन्ह जे ई बहि जाएत... भsसकि जाएत. ओ त सोचले होएथिन्ह जे जेना सभ साल बाढ़ि आबय छै आएत आओर चलि जाएत. मरम्मत के नाम पर किछ पाई मिलि जाएत. मुदा ई त किछ आओर भs गेल. चलु बाढ़ि खत्म भेलाह पर आब राहत मे घपला के खबर सेहो मिलय लगय त ओहि मे कोनो अचरज के गप्प नहिं होएत. खैर जे होए आम लोक पिसाs रहल अछि. कोई देखय वाला नहिं अछि. लोक के त बस एतबा कहनाय छनि जे हे भगवान ई कोन पापक सज़ा मिलि रहल अछि?
सदस्यता लें टिप्पणियाँ भेजें (Atom)


text:
दिल्ली विश्वविद्यालय के श्री गुरुनानक देव खालसा कॉलेज मे 17 तारीख के एकटा मीडिया वर्कशॉप सरोकार-2009 के आयोजन कएल गेल. वर्कशॉप ' आधुनिक मीडिया: विविध आयाम ' पर छल. एहि वर्कशॉप मे कइटा पत्रकार लोकनि आबि अपन अनुभव सं छात्र सभ के अवगत करौलखिन्ह. पहिल सत्र मे सतीश जैकब... गौहर रजा आओर एनके सिंह अपन- अपन टिप्स छात्र सभ के देलखिन्ह. दोसर सत्र मे राजीव कटारा जी खेल पत्रकारिता के बारे मे बतौलखिन्ह. ओना क्रिकेट के आगां दोसर खेल के बढ़ावा नहिं देबय पर दुख सेहो व्यक्त कएलखिन्ह. हॉकी...तीरंदाजी के दुर्दशा पर दुख जतएलखिन्ह. अरविंद सिंहजी छात्र सभ के राजनीतिक पत्रकारिता के बारे मे बतौलखिन्ह. हुनकर साफ कहनाय छलन्हि जे राजनीतिक पत्रकारिता बढ़ कठिन अछि आओर एहि के लेल सम्पर्क सूत्र बेसि सं बेसि बनयबाक चाही. जतेक बेसि सम्पर्क रहत ओतेक बेसि खबर हाथ लागत. मुदा एकटा गप्प सभ के कहनाय छलन्हि जे पत्रकारिता के क्षेत्र बड़ संघर्ष के क्षेत्र अछि आओर एहि मे खूब मेहनत करय के जरूरत अछि. छात्र सभ के अपन- अपन स्टाएल बना कs लिखबाक चाही...रिपोर्टिंग करबाक चाही. एहि वर्कशॉप मे हमरा सेहो बोलय के मौका मिलल. कोनो वर्कशॉप मे बोलय के ई हमर पहिल अवसर छल. हमरा न्यूजरुम के हलचल पर बोलय के लेल 10 मिनट के समय देल गेल छल. ओहि मे हम विद्यार्थी सभ के इलेक्ट्रानिक मीडिया के न्यूज़रुम के हलचल के बारे मे बताबय के प्रयास कएलौं. मुदा एहि के लेल ई समय किछ कम पड़ि गेल आओर हमरा लागल जे जल्दी -जल्दी मे विद्यार्थी सभ के किछ बेसि जानकारी द देल जाए. एहि लेल हम किछ स्पीड सं बोलय लगलौं. मुदा बाद मे हमर लागल जे हमरा हड़बड़यबाक नहि चाही छल. किएक त जल्दी -जल्दी बतएला के बादो बहुत किछ बताबए के रहि गेल. जतेक वक्ता छलखिन्ह सभ त अपने बारे मे बोलैत गेलखिन्ह जे हम ई रिपोर्टिंग कएलौं... प्रधानमंत्री के संग त मंत्री के संग फलां ठाम गेलौं मुदा छात्र सभ के जे समाचार के जानकारी चाही छल ओ नहिं मिलि रहल छलन्हि. ओना छात्र सभ के बताबए लेल बहुत किछ रहि गेल मुदा हुनका सभ के न्यूज रूम मे बारे मे जानए के लेल नब- नब चीज मिललैन्हि. अगर फेर कोनो मौका मिलल त आओर विस्तार सं बताएल जाएत कि खबर अएला के बाद न्यूजरूम मे केना कि हलचल होएत अछि आओर खबर बनाबए लेल कतेक भागदौड़ होएत अछि. इनपुट... आउटपुट... डेस्क... शॉट्स... पैकेज... पीसीआर... एमसीआर... एंकर... रिपोर्टर... लाइव... फोनो... ब्रेक... टीजर ... रनडाउन एक- एक चीज के जानय के जरूरत छनि.
एहि वर्कशॉप मे दिल्ली विश्वविद्यालय के सभ पत्रकारिता कॉलेज के छात्र-छात्रा आओर प्रोफेसर सभ आएल छलखिन्ह. दोसर सत्र मे हिन्दी आओर पत्रकारिता विभाग के अध्यापिका डॉ तृप्ता आओर मधु लोमेश सेहो अपन विचार व्यक्त कएलखिन्ह. मधु लोमेश जी के साफ कहनाय छलन्हि जे आई काल्हि के पत्रकारिता के हिसाब सं किताब उपलब्ध नहिं अछि आओर ओ पाठ्यक्रम के पुरान होय पर अफसोस सेहो जतएलखिन्ह. खालसा कॉलेज के डॉ एच एस गिल जी के कहनाय छलन्हि जे एहन कार्यशाला छात्र सभ के लेल बड़ उपयोगी होए छनि ताही लेल एहि तरहक कार्यशाला बराबर होएत रहबाक चाही. छात्र सभ के एहि सभ सं काफी कुछ जानय के मिलैत अछि. वर्कशॉप मे आएल छात्र-छात्रा सभ के सार्टिफिकेट...सम्मान सेहो देल गेल. डॉ रेनू दु्ग्गल जी धन्यवाद ज्ञापन कएलखिन्ह. ओना कार्यक्रम के सफल बनएबा मे प्रकाश प्रियदर्शी... रमण शुक्ला... लक्ष्मी शंकर मिश्र... बृजेश कुमार आओर सुजीत जीके बड़का योगदान रहलन्हि. सभ गोटे कई दिन सं बर्कशॉप के सफल बनएबा मे लागल छलाह. एहि वर्कशॉप मे ओना पंकज पचौरी आओर पुण्य प्रसुन वाजपेयी के सेहो बजाएल गेल छलन्हि मुदा हामी भरला के बादो ई सभ नहिं अएलखिन्ह.


text:
मुख्य पृष्ठ सभटा टैग Election2020
Tag: Election2020
बिहार चुनाव: 2005 कें बाद पहिल बेर 100 सं बेसी सीट...
वर्ष 2005 कें बाद ई पहिल मौका अछि जखन लोजपा 100 सं बेसी सीट पर चुनाव लड़य जा रहल अछि। वर्ष 2010 मे 75 वा 2015 मे 42 सीट पर ओकर पहलवान मैदान मे उतरल छल।
पूर्व डीजीपी गुप्तेश्वर पांडेय कें नहि भेटलनि टिकट, कहलनि- संघर्ष मे...
बिहारक पूर्व डीजीपी गुप्तेश्वर पांडेय कें बिहार विधानसभा चुनाव मे विधायकी कें टिकट नहि भेटल अछि। हाल मे ओ भारतीय पुलिस सेवा (आईपीएस) कें नौकरी सं वीआरएस ल' लेने छलाह आ जनता दल यूनाइटेड (जेडीयू) कें सदस्यता ग्रहण केने छलाह।
बिहार मे चलल चुनाव आयोग कें चाबुक, 27 पूर्व प्रत्याशि कें...
बिहार विधानसभा आम चुनाव मे बिहार कें 27 पूर्व प्रत्याशि कें चुनाव लड़य पर तीन वर्षो कें लेल रोक लगाओल गेल अछि। सभ' प्रत्याशिक समय-सीमा 2021 आ 2022 धरी कें लेल नियत कयल गेल अछि।
बिहार चुनाव 2020: घर बैसल एना चेक करू वोटर लिस्ट मे...
चुनाव आयोग आइ, शुक्रदिन 25 सितंबर, कें बिहार मे आगामी विधानसभा चुनावक तारीख केर घोषणा क' सकैत अछि। आयोग आइ साढ़े 12 बजे एकटा प्रेस कॉन्फ्रेंस बजौने अछि आ मानल जा रहल अछि जे अहि बिच बिहार चुनावक तारीख कें ऐलान कयल जा सकैत अछि।
कोरोना मरीज क’ पोस्टल बैलेट सं वोटिंग केर इजाजत, बिहार मे...
कोरोना महामारी कें अहि नाजुक मोड़ पर राजनीति आ चुनाव सेहो बदलल जा रहल अछि. एकर सबसा पहिल असर बिहार मे देखय लेल मिल सकेत अछि, जतय अहि साल कें अक्टूबर आ नवंबर मे विधानसभा चुनाव प्रस्तावित अछि.
अमित शाह बिहार मे करता डिजिटल रैली, तेजस्वी कहलनि- चुनावक चिंता,...
केंद्रीय गृह मंत्री अमित शाह अहि साल कें अंत मे प्रस्तावित बिहार विधानसभा चुनावक शंखनाद 9 जून कें बिहार मे डिजिटल रैलीक संग करता. विपक्षी दल आरजेडी शाह केर रैली पर सवाल उठोलनि अछि.


text:
दहेज मुक्त मिथिलाक चारि वर्ष पूरा: ३ मार्च - २०१५
फेसबुक सँ शुरु कैल अभियान, धरातल पर उतरि बढेलक मिथिलाक शान, कहियो हिन्दुस्तानक फ्रंट पेज पर लिखेलक अपन नाम आ देलक एकटा नवज्योतिक किरणक आभान - आइ पूरा केलक यात्राक चारिम वर्ष आ लऽ रहल अछि पुन: नव संकल्प।
चारिम वर्ष मे पूरा कैल गेल:
*स्मारिका केर प्रकाशन
*मैथिली महायात्रा केर प्रारंभ
*मुंबई मिथिला महोत्सव
सौराठ मे विमोचित 'दहेज मुक्त मिथिला' केर स्मारिका राजविराज, सहरसा, कोलकाता, कानपुर, दिल्ली, जमशेदपुर - सब ठाम अलग-अलग विमोचन आ आवश्यक अभियान-प्रचार-प्रसार आ आम अपील जे 'माँगरूपी दहेज नहिये ली - नहिये दी, बरु समान रूप सँ शिक्षा दियबैत बेटा आ बेटी सबकेँ आत्मनिर्भर बनाबी। मैथिल लेल एकमात्र आसरा विद्याधनं-सर्वधनंप्रधानम् केर सूत्र अपनाबी।' कहैत अभियान भारत व नेपालक चहुँदिशि अपन आवाज बुलंद कयलक।
मैथिली महायात्राक शुभारंभ साईंधाम, दिल्ली सँ कैल गेल जेकर मूल उद्देश्य मिथिलाक बिखरल मोती (विभिन्न गणनीय व्यक्तित्व) केर परिचय समेटैत डायरेक्ट्रीक प्रकाशन करब अछि। अही मार्च केर आखिर तक प्रथम भाग डायरेक्ट्रीक प्रकाशन कैल जयबाक अछि। एखन धरि यात्रा दिल्ली, कोलकाता, राजविराज, सहरसा, कानपुर आ जमशेदपुर मे कैल गेल अछि। एकर अतिरिक्त जानकारी आरो-आरो ठाम सँ इमेल द्वारा प्राप्त भऽ रहल अछि। उपलब्ध तथ्यांक मुताबिक प्रथम भाग डायरेक्ट्री बहुत जल्दिये सबहक सोझाँ रहत।
मुंबई - दहेज मुक्त मिथिला द्वारा भव्य 'मिथिला महोत्सव' - केर आयोजन कैल गेल। विभिन्न दहेज मुक्त विवाह कयनिहार केँ सम्मानित कैल गेल। दहेजक प्रकोप सँ जरि रहल समाजक विभिन्न रूप पर मिथिलाक अनेको प्रसिद्ध गायक एवं कलाकार द्वारा स्वैच्छिक प्रस्तुति देल गेल छल। संगहि विभिन्न गणमान्य नेतृत्वकर्ता आ विद्वान् तथा साहित्यकार लोकनि द्वारा एहि दिशा मे चिन्तन कैल गेल छल जे कोना हमरा लोकनि मिथिलाक बिगड़ैत स्वरूप केँ पुन: गरिमामय बना सकब।
विदित हो जे 'दहेज मुक्त मिथिला' अपन प्रतिनिधित्व लगभग समस्त महत्त्वपूर्ण कार्यक्रम मे करैत आबि रहल अछि आ स्वैच्छिक-स्वयंसेवा सँ मिथिलाक सेवा मे लागल एहि संस्थाक सदस्य सब धन्यवादक पात्र छथि।
पाँचम वर्ष लेल 'शिकायत केन्द्र' केर स्थापनाक लक्ष्य लेल जा रहल अछि। जेकर लक्ष्य अछि: कोनो पीड़ित पक्ष बिना कोनो प्रकारक पूर्वाग्रह रखने - बिना कोनो सेल्फ-फेब्रिकेटेड स्टोरी (मनगढंत कहानी) बनेने विवाह पूर्व 'माँगल गेल दहेज'क आ कथा-वार्ता कोना शुरुआत केलहुँ, कोन स्तरक वरक इच्छा/माँग अहाँक छल, के मध्यस्थकर्ता छलाह, कथा-वार्ता मिलेबाक लेल कि सब शर्त राखल गेल, पैसा-कौड़ी या गर-गहना आ वर-वरियातीक स्वागतार्थ तथा बियाह-विदाई लेल खर्च करबाक लेल माँग कि सब कैल गेल, अहाँक स्वेच्छापूर्ण खर्च सँ बेसी कि सब जबरदस्ती लादबाक कूचेष्टा भेल, आदि समस्त व्योरा उपलब्ध कराउ, दहेज मुक्त मिथिला समुचित मध्यस्थकर्ताक भूमिका निर्वाह कय सकैत अछि।
एहि संस्थाक सदस्यता लेल सब कियो स्वतंत्र छी। अपन-अपन इलाका मे एहि अभियान केर प्रचार-प्रसार एकमात्र कार्यक्रमक क्रियान्वयन अछि।
एहि संस्थाक आधिकारिक फेसबुक ग्रुप-पेज एहि लिंक पर अछि, कृपया सदस्यता ग्रहण करी एहि ठाम ज्वाइन करैत:
संपर्क लेल: इमेल पठाबी - dmmithila@yahoo.com
सधन्यवाद,
प्रवीण नारायण चौधरी
अन्तर्राष्ट्रीय संयोजक
दहेज मुक्त मिथिला।


text:
नवका- पुरनका लेख सर्च करु...
बिहार सं के ?
एहि सं पहिने के हमर लेख ' कि नीतीश के जीत बिहार के हार अछि ' पर कई टा कमेंट आएल. किछ लोक के कहनाय छलन्हि जे ई बिहार के हार नहिं अछि. बिहार के विकास नहिं रुकत. किछ लोक कहलाह जे फर्क पड़त. मुदा एकटा पाठक त एतेक खिसिआs गेलाह जे ओ कहलाह कि अहां सभ ई कि बेकार के मुद्दा उठौने छी ? हमर ई कहबाक अछि जे बिहार मे नीतीश जी जीतलाह... नीक गप्प. मुदा नीतीश जी के जीतला सं बिहार के नुकसान सेहो भेल अछि. नीतीशजी के जेडीयू आओर बीजेपी के जीतला सं बिहार के केंद्रीय मंत्रिमंडल मे जगह सिफर भs गेल अछि. किछ लोक के कहनाय छनि जे ई सभ सं किछ फर्क नहिं पड़य छै. मंत्री सभ पूरा देश के लेल काज करय छथिन्ह. अगर एहन गप्प अछि त ममता बनर्जी किएक रेल मंत्रालय के लेल जोर लगौने छलीह. किएक मन लाएक मंत्रालय नहिं मिलला पर डीएमके चीफ करुणानिधि दिल्ली सं रुसि कs वापस चलि गेलाह. 18 सीट जीतलाह ओहि मे सं हुनका नौ टा मंत्री चाही. ओहि मे बेटी... बेटा... भतीजा सभ के मंत्री बनाबय चाहय छलाह. आओर रेल मंत्रालय सेहो चाहय छलाह. मुदा रेल पहिने ममता के द देल गेल छल. डीएमके भने अखन रुसि कs चलि गेल अछि मुदा आएत जरूर. मंत्री पद के सुख नहिं छोड़य चाहत डीएमके. मंत्री पद के चक्कर मे कांग्रेस के कतेक कसरत करय पड़ि रहल अछि. सीट बेसि जीतल कांग्रेस आओर महत्वपूर्ण सीट के मांगि रहल अछि डीएमके आओर टीएमसी. किछ त अछि जे खास मंत्रालय के रहला सं फर्क पड़ैत अछि. एहन नहिं रहैत त एतेक मान-मनौवल होएबे नहिं करैत. एतेक रुसनाय- मनयनाय नहिं चलैत. मंत्री सभ अपन इलाका ...राज्य के विशेष ख्याल राखय छथिन्ह. हुनका फेर सं जीत के आबय के रहय छनि. पार्टी के अपन काज के लोक के बताबय के रहैय छनि. फैट्री खुलैत अछि... दफ्तर खुलैत अछि... रोजगार के अवसर बढैत अछि. आ सभ के नुकसान एहि बेर बिहारके अछि. कि अहां सभ के एना नहिं लगैत अछि ?
सदस्यता लें टिप्पणियाँ भेजें (Atom)


text:
मैथिलीक वरिष्ठ साहित्यकार रामलोचन ठाकुर शुक्रदिन भोर सं निपत्ता छथि. मैथिली मे मौलिक लेखन केर अतिरिक्त ओ बांग्ला केर कतेको पोथी मैथिली भाषा मे अनुवाद केने छथि. जाहि मे माणिक बंदोपाध्याय, शक्ति चट्टोपाध्याय ओ हुमायूं अहमद केर पोथी शामिल अछि. ओ कतेको पत्रिका सभक सम्पादक सेहो रहल छथि. हाल धरि ओ मैथिलीक सब सं प्रतिष्ठित पत्रिका 'मिथिला दर्शन' केर सम्पादन क' रहल छलाह.
बीतल किछु साल सं ठाकुरजी अल्जाइमर सं ग्रसित छलाह आ इलाज चलि रहल छलनि. ओ 12 फरवरी कें भोरे घर सं टहलैत विदा भेलाह से घुरि नै अएलाह. ओ कलकत्ता स्थित अपन निवास दमदम लग इटालगच्छा रोड इलाका सं निपत्ता भेलाह अछि. एहि विषयक सूचना पुलिस कें देल गेल अछि. श्री ठाकुर कें ताकि अनबाक काज मे शहरक साहित्यिक वर्ग सं ल' कतेको कार्यकर्ता दिन-राति लागल छथि.
ज्ञातव्य हो जे रामलोचन ठाकुर बेस आश्चर्यजनक रूप सं कतहु हेरा गेलाह अछि. गहन खोज प्रक्रिया अपनाओल जा रहल अछि, तथापि भेटबाक कोनो सूचना नै आबि रहल अछि. हिनका विषय मे कोनो सूचना सबिता (9433912135) अथवा आलोक (9007267031) कें देल जा सकैत अछि.
- - - - -
इहो देखू: रामलोचन ठाकुर केलनि महाप्रस्थान


text:
नवका- पुरनका लेख सर्च करु...
ई जीनाइओ कोनो जीनाई अछि !!!
कोसी केर बाढ़ि सं उत्तर बिहार के मिथिलाक इलाका जलमग्न अछि. जेहि पानि सं लोक के जिनगी मिलैत अछि ओ पानि आई मौत केर सबब बनल अछि. जीवन- मरण केर फर्क नहिं रहि गेल अछि. सभ किछ तहस-नहस भs गेल अछि. लोक के किछ नहिं फुराइत कि संकट केर एहि घड़ी मे कि कएल जाए. इलाका के बड़का-बड़का धनिक सभ कंगाल भs गेलाह. सभ किछ बहि गेल. कपड़ा- लत्ता...घर -द्वार... घोड़ा-गाड़ी सभ. किछ नहिं रहल. जिनगी भर के कमाई...जमा-पूंजी सभ पानि मे मिलि गेल. कोन- कोन सपना बुनने छलहुं. ई करब... ऊ करब. सभ मने मे रहि गेल. आब किछ नहिं भs सकैत अछि. करबो करब त केना. आब ओ हिम्मत नहिं रहल. महाविनाश केर एहन दृश्य देखला के बाद आब आओर कि देखब. ऐहन नहिं अछि जे लोक मदद केर लेल नहिं अएला अछि. मुदा तबाही एतेक बेसि अछि. एतेक लोक प्रभावित अछि जे मदद कम पड़ि रहल अछि. राहत शिविर आओर एम्हर ओम्हर शरण लेने लोक के लोर कोसी के धार सं कम नहिं बुझाएत अछि. सहरसा... मधेपुरा... अररिया... पूर्णिया मिला कs 16 जिला केर करीब तीस लाख लोक प्रभावित छथि. कतेक अखनो पानिए मे फंसल छथि. सेना के अएला केर बाद आब राहत...मदद सभ गोटे लग पहुंचय केर आस बंधल अछि. कष्ट सं परेशान भs किछ लोक पटना... दिल्ली दिस सेहो चलि देलाह अछि. पटना मे सेहो महावीर मंदिर दिस सं राहत केर काज भs रहल अछि. लोक केहुना कs एहि भयावह दृश्य सं दूर जाय चाहैत छथि. कहिओ सोचलहौ नहि छलहु जे जिनगी एतेक बेबस भs सकैत अछि. जिनगी एतेक मजूबर भs सकैत अछि. जाहि मे नहि त जिबैत छी नहि मरैत छी... हुकुर-हुकुर करैत छी. अगर ईहे जिनगी अछि त इहो जिनाई कोनो जिनाई अछि.
सदस्यता लें टिप्पणियाँ भेजें (Atom)


text:
आयुर्वेद ( Ayurved) - खट्टर ककाक तरंग - हरिमोहन झा |
आयुर्वेद
(खट्टर ककाक तरंग)
खट्टर कका भाङ्ग धोइत रहथि। हमरा संग एक व्यक्ति कैं देखि पुछ्लथिन्ह - ई के थिकाह ?
हम कहलिएन्ह - ई थिकाह वैद्यजी ।
खट्टर कका हुनका हाथ में एक पुस्तक देखि पुछलथिन्ह – ई कोन पोथी थीक ?
वैद्यजी - भावप्रकाश ।
खट्टर कका - अहा, की सुन्दर काव्य थीक - भावप्रकाश !
वैद्यजी विस्मित होइत बजलाह - भावप्रकाश आयुर्वेदक प्रामाणिक ग्रन्थ थिकैक। तकरा अपने काव्य कहैत छिएक ?
हम पुछलिऎन्ह - खट्टर कका, आहॅं। कैं भाङ्ग त ने लागल अछि ।
खट्टर कका भांग क पानि पसवैत बजलाह - भाङ्ग त हमरा सदिखन लगले रहैत अछि । नहिं त गोनूझा क भिन्ने बथान किएक रहैत ? हमरा त आयुर्वेदो काव्ये बुझना जाइत अछि ।
हम - से कोना ?
खट्टर कका (वैद्य सॅं ) कहू त ज्वरक उत्पत्ति ?
वैद्य -
‘ दक्षापमानसंक्रुद्धः रुद्रनिःश्वाससंभवः '
अर्थात जखन दक्ष प्रजापतिक ओहि ठाम महादेवजीक अपमान भेलैन्ह तखन जे ओ खिसियाकऽ फुफकार छोडलन्हि, ताहि फुफकार सॅं जे रोग उत्पन्न भेल सैह ज्वर थीक ।
खट्टर कका (हमरा सॅं) - आब कहह। कोनो डाक्टर क मगज में एहन बात आबि सकैत छैन्ह ? एही द्वारे हम आयुर्वेद कैं काव्य कहैत छिऎक ।
वैद्य - परन्तु आयुर्वेद में जे एतेक द्रव्य-गुण क विवेचना भरल छैक ?
खट्टर कका – ताहू में वैह अलंकार । कहू त, पारा की थिकैक ?
वैद्य -
“शिवाङ्गात् प्रच्युतं रेतः पतितं धरणीतले" ।
शिवजी क धातु पृथ्वी पर खसि पडलैन्ह, सैह पारा थीक ।
खट्टर कका – तैं उज्जर ! तैं चिक्कन ! तैं रसराज। और गन्धक की थिक ?
“ श्वेतद्वीपे पुरा देव्याः क्रीडन्त्याः रजसाप्लुत ।
दुकूलं तेन वस्त्रेण स्नातायाः क्षीरनीरधौ ।
प्रसृतं तद्रजस्तस्माद गन्धकः समुदीरितः । ”
अर्थात् एक समय श्वेतद्विप में क्रीडा करैत-करैत देवी स्खलित भऽ गेलीह। तखन जाकऽ क्षीर समुद्र में स्नान कैलन्हि । ओहि मे नूआ सॅं धोखरि कऽ जे रज खसलैन्ह, सैह गन्धक थिक ।
खट्टर कका – तैं ललौन ! तैं गन्धयुक्त ! तैं ओकरे टा में पारद कैं शोधबाक सामर्थ्य । की औ वैद्यजी ! (हमरा दिस ताकि) कहह ,एहन सरस कल्पना कोनो साइंस (विज्ञान) में भेटि सकैत छौह ?
हम - वास्तव में खट्टर कका ! आब त हमरो बुझि पडैत अछि । आयुर्वेद में एहि तरहक बात कोना ऎलैक ?
खट्टर कका –हौ, एहि देशक जलवायुक कण-कण में रसिकता सन्हियाएल छैक। जहाँ विज्ञान कनेक माथ उठौलक कि तुरन्त कविता-कामिनी आबि कऽ छाती पर सवार भऽ जाइत छथिन्ह। बूझह त अपना देशक विज्ञान कैं खा गेल काव्य । 'काव्येन गिलितं शास्त्रम् ।' आयुर्वेद कैं काव्य तेना भऽ कऽ ग्रसित कैने छैक जे भावप्रकाश ओ भामिनी-विलास में विशेष अन्तर नहि। एही द्वारें हम वैद्य लोकनि कैं कवि कहैत छिऎन्ह । कवियो मे साधारण कवि नहि, कविराज !
हम – वाह ! खट्टर कका । ई त नवीने कहल । वैद्य कैं कविराज किएक कही से हमरा नहि भैटैत छल ।
खट्टर कका - हमरा सॅं त सभटा नवीने सुनबह । महादेव कैं वैद्यनाथ किएक कहल जाइ छैन्ह से जनैत छह ?
हम – नहिं ।
खट्टर कका - तखन सुनह । महादेवक श्वास स ज्वर बहरायल जाहि सॅं वैद्य लोकनि क जीविका चलैत छैन्ह। हुनके धातु सॅं पारा बहराएल जाहि सॅं वैद्य लोकनि मकरध्वज बनवैत छथि । हुनके बूटी (भांग) सॅं वैद्य लोकनि मदनानन्द मोदक बना रुपया मे तीन अठन्नी बनवैत छथि । तखन महादेव जौं वैद्यनाथ नहि कहबथि, त के बैद्यनाथ कहाबय ?
हम- धन्य छी खट्टर कका ।
खट्टर कका – हौ, बूझह त बैद्यो एक प्रकारक महादेवे होइ छथि । हुनके जकां भस्म क प्रेमी । बूटी क पाछां बेहाल । हुनका कंठ में विष छैन्ह, हिनका पुडिया में विष रहैत छैन्ह। दूनू , हर वा संहारकर्ता। ओ भस्मासुरक संहार कैलन्हि, इहो भस्मक रोग क संहार करैत छथि । ओ त्रिपुर क अन्त कैलन्हि, ई कतेक पुर क; अन्त करै छथि, से नहि जानि ।
वैद्यजी खिसियाकऽ बजलाह - परन्तु वैद्य रक्षो त करैत छथि । आयुर्वेद में एक सॅं एक चमत्कारी रस भरल छैक ।
खट्टर कका - सभ सॅं बाढि श्रृंगार रस ।
हम – ऎं ! आयुर्वेद में श्रृंगार रस !
खट्टर कका - किछु एहन-ओहन ? भरि ठेहुन। की औ वैद्यजी ! लोलिम्बराज धाह क केहन रसगर उपचार देखवैत छथि !
“हारावलीचंदनशीतलानां सुगन्धपुष्पाम्बरशोभितानाम ।
नितम्बिनीनां सुपयोधराणामालिङ्गनान्यशु हरन्ति दाहम ॥”
और सूनू-
“जघनचक्रचलन्मणिमेखला सरसचन्दनचन्द्रविलेपना ।
वनलतेव तनुं परिवेष्टयेत् प्रबलदाहनिपीडितमङ्गना ॥”
हम - खट्टर कका , कनेक अर्थो बुझाकऽ कहियौक ।
खट्टर कका - तों भातिज थिकाह । बेशी खोलिकऽ कोना कहिऔह? आशय त बुझिए गेल हैभक। आब कहह एहि रसिकताक धार कैं की नाम देबक चाही ? चिकित्साशास्त्र अथवा कोकशास्त्र ?
वैद्य - परन्तु आन रोगक एहन उपचार देखाउ त ?
खट्टर कका - महाराज ! घबराइ छी कियेक? सर्दिओ क उपचार तेहने छैक । भावप्रकाश में देखियौक -
तं स्तनाभ्यां सुपीनाभ्यां पीवरोरुर्नितम्बिनी।
युवतिर्गाढमालिंगेत् तेन शीतं प्रशाम्यति ॥
विशेषण सभ देखैत छियैक ? एहन उपचार कोनो डाक्टरी ग्रन्थ में भेटत? जाडो युवती ! गर्मो में युवती ! ई युवती की भेलीह ? चाहक प्याली भेलीह औ महाराज ! जखन युवतियो औषधे वर्ग मे छथि तखन और-और दवाइ क संग हुनको आलमारी में किएक नहि रखैत छिऎन्ह ?
हम - खट्टर कका एहन-एहन नुसखा आयुर्वेद में कोना आबि गेलैक ?
खट्टर कका भांगक पत्ती छनैत बजलाह – हौ, बात ई छैक जे आयुर्वेद मुख्यतः राजा लोकनिक हेतु बनल अछि , जनिक एकमात्र व्यायाम छलैन्ह नखछ्त करब । मन कैं उत्तेजना देबय पर कवि रहथिन्ह, तन कैं उत्तेजना देबय पर कविराज । एक रस द्वारा दोसर रसायन द्वारा । काव्य और आयुर्वेद , दुहू मसियौत एक्के दरबार मे पोसायल अछि । तैं जैह रंग जगन्नाथराज पर छैन्ह , सैह लोलिम्बराज पर । कालिदास क ऋतुसंहार पढह वा सुश्रुत क ऋतुचर्या - एके बात थीक ।
वैद्य - से कोना ?
खट्टर कका – देखू -
“कस्तूरीवरकुंकुमागरुयुतामुष्णाम्बुशौचं तथा ।
स्निग्धं स्त्रीषु सुखं गुरुष्णवसनं सेवेत हेमन्तके ॥”
ई हेमन्तचर्या ककरा हेतु छैक ? जे केसर-कस्तूरी-चर्चित कामिनि क झुंड स घेरल रहय । हमरा सबहक हेतु त 'अग्रहणे' नाम सार्थक। आयुर्वेद राजा-महाराज क वस्तु थिकैक । ऋतुचर्या क अर्थ जे कोन समय में कोन रूपें भोग करी ।
वैद्य - एकर अभिप्राय छैक जे भोग कैं मर्यादाक सीमा में राखल जाय।
खट्टर कका सोंटा कुंडी कैं धोइत बजलाह – एही सीमा लऽ कऽ त आचा र्य लोकनि में घोघाउजि मचैत छैन्ह । एक गोटा कहैत छथि -
‘त्रिभिस्त्रिंभिरहोभिर्हि रमयेत प्रमदां नरः ।'
अर्थात् तीन-तीन दिन पर रमण करबाक चाही । दोसर आचार्य कैं एतबा सॅं सन्तोष नहिं । कहै छथि-
‘प्रकामं तु निषेवेत मैथुनं शिशिरागमे ।'
जाड्काला में कोन हिसाब-किताब ! जतेक मन हो ततेक बेर रमण करी। तेसर आचार्य हुनको सॅं टपैत छथि -
नित्यं बाला सेव्यमाना नित्यं वर्धयते बलम ।
जाडकाला की और गर्मी की ? प्रति दिन बाला क सेवन करक चाही । चारिम आचार्य समयो क तालिका बना दैत छथि -
“शीते रात्रौ दिवा ग्रीष्मे बसन्ते तु दिवानिशि ।
वर्षासु वारिदध्वान्ते शरत्सु सरसस्मरः ॥”
जाड क राति मे, गर्मीक दिन में , वसन्त ॠतु में राति वा दिन कोनो बेर, वर्षाऋतु में जखन मेघक गर्जन हो, शरद ऋतु में जैखन इच्छा हो, तैखन रमण कर्त्तव्य थिक ।
पञ्चम आचार्य हुनको सॅं वेशी गुरुघंटाल बहराइत छथि-
‘निदाघशरदोर्बाला हिता विषयिणां मता ।
तरुणी शीतसमये प्रौढा वर्षावसन्तयोः ॥'
गर्मी ओ शरद मे बाला (१६ वर्ष धरि ), जाडकाला मे तरुणी (३२ वर्ष पर्यन्त ), और वर्षा तथा वसन्त ऋतु में प्रौढा (३२ वर्ष सॅं उपरबाली ), पथ्य होइत छथि । आब ई तीन-तीन टा 'सेट' प्रति वर्ष राखल जाय तखन ने ऋतुचर्या क पालन हो । ई केवल राजा- महाराज क हेतु संभव छैन्ह । तैं हम कहैत छिऔह जे आयुर्वेद रोगशास्त्र नहि, भोगशास्त्र थीक। बूझह त आयुर्वेदक जन्मे एही निमित्त भेल छैक ।
वैद्य - अपने जे ई कहैछी तकर की प्रमाण ?
खट्टर कका – प्रमाण आयुर्वेद क इतिहासे ।
‘भार्गवश्यच्वनः कामी वृद्धः सन् विकृतिं गतः ।
वीर्यवर्णस्वरोपेतः कृतोश्विभ्यां पुनर्युवा ॥'
जखन वृद्ध च्यवन भोग करबा में असमर्थ भऽ गेलाह तखन आदि वैद्य अश्विनीकुमार रसायन क जोर सॅं हुनका पुनः युवा बना देलथिन । जेना जेना आदि कवि कैं क्रौंच पक्षीक मैथुनेच्छा सॅं काव्यक प्रेरणा भेटलैन्ह , तहिना आदि वैद्य कैं वृद्ध मुनिक भोग-तृष्णा सॅं आयुर्वेद क प्रेरणा भेटलैन्ह । एक अनुष्टुप छन्द क अविष्कार कैलन्हि, दोसर च्यवनप्राश क । तहिया सॅं आयुर्वेद क विकास एही दृष्टिऍंं होमय लागल जे रतिमल्लताक संग्राम में राजा क विजयपताका फहराइत रहैन्ह।राजाक ध्वजा भंग नहि होइन्ह से देखबा पर राजमंत्री रहथिन्ह, ध्वज-भंग नहिं होइन्ह से देखवा पर राजवैद्य रहथिन्ह ।
हमरा मुसकुराइत देखि खट्टर कका बजलाह – हॅंसी नहि करैत छिऔह । राजा लोकनि कैं जीवन में दुइएटा वस्तु सॅं प्रयोजन रहैन्ह । आहार ओ विहार । तैं वैद्य लोकनि बूझह त दुइएटा वस्तु बनाबय पर रहथि - पाचक की मोदक । भोजन-शक्ति कैं उद्दीप्त करबाक हेतु क्षुधाग्नि-संदीपन । भोग- शक्ति कैं उद्दीप्त करबाक हेतु कामाग्नि-संदीपन। तेसर वस्तु सॅं प्रयोजने की? ओ लोकनि निश्चिन्त भय कुमारिकासव पान कैल करथि ।
खट्टर कका भांग घोटैत बजलाह – हौ, राजा लोकनि कैं एतबे त काजे रहैन्ह। नित्यप्रति वैह दिनचर्या। कहाँ धरि सकताह? तैं बेचारे वैद्य लोकनि राति-दिन वाजीकरण क पाछाँ बेहाल रहथि । एक सॅं एक स्तम्भनवटी , वानरी गुटिका, कामिनी-विद्रावण `````` एही बात क 'रिसर्च' में समस्त बुद्धि खर्च होमय लागल ।
हम – की औ वैद्यजी ! अपने नहिं किछु बजैत छी !
खट्टर कका - बजताह की ? हिनको त वैह सभ रटाओल गेल छैन्ह । एक आचार्य केहन खीर बनौने छथिन्ह जे -
‘भुक्त्वा हृष्यति जीर्णोपि दश दारान् ब्रजत्यपि ।'
वृद्धो खाथि त दश टा प्रमदा क मानमर्दन कऽ सकथि। दोसर आचार्य तेहन चूर्ण बनबैत छतिन्ह जे -
‘एतत्समेतं मधुनावलीढं , रामाशतं सेवयतीव षष्ढः ।'
नपुंसको फांकि जाथि त एक सै कामिनी क दर्प चूर्ण कऽ सकथि - द्रव्योगुण क जे अनुसंधान भेल अछि से मुख्यतः एहि दृष्टि सॅं । देखह , निघंटुकार अबरख दऽ की कहैत छथि -
'तारुण्याढ्यं रमयति शतं योषितां नित्यमेव ।'
अर्थात एकरा जोर सॅं नित्य एक सै स्त्री सॅं संभोग कैल जा सकैत अछि! जेना स्त्री क भोगे जीवनक चरम लक्ष्य होइक और तकरे साधन उपयोगिता क मानदंड ! कनेक विचारि कऽ देखह , जे नित्य एक सै बेर भोग करत से दोसर काज कोन बेर करत ? ओ ठहरत कतेक दिन ? तैं राजा लोकनि कैं तुरन्त क्षय धऽ लैन्ह, और वैद्य लोकनि ओकरा कहथिन्ह राजरोग ! आब तोंही कहह, एहन शास्त्र कैं आयुर्वेद कहक चाही अथवा आयुर्भेद ?
वैद्य - परन्तु आनो आन रोग क निदान ओ चिकित्सा त आयुर्वेद में छैक।
खट्टर कका - छैक ! परन्तु ताहू तेहन-तेहन मुरखाहा टोना भरल छैक जे चिकित्सा में विचिकित्सा(संशय) भऽ जाइत छैक ।
वैद्य - से कोना ? एकोटा दृष्टान्त दिय ।
खट्टर कका भांग में सौफ-मरीच दैत बजलाह – वन्ध्यारोग क चिकित्सा लिय -
‘पुष्योद्धृतं लक्ष्मणायाः मूलं दुग्धेन कन्यया ।
पिष्टं पीत्वा ऋतुस्नाता गर्भ धत्ते न संशयः ॥”
ऋतुस्नाता स्त्री पुष्य नक्षत्र में उखाडल जडि कैं कुमारि कन्या सॅं दूध में पिसबाकऽ पिबथि त निश्चय गर्भ धारण करथि , ताहि मे सन्देह नहि । आचार्य कैं सन्देह नहि छैन्ह , परंच हमरा अवश्य अछि। प्रथम प्रश्न त ई उठैत अछि जे गर्भ धारण करैबाक शक्ति कथी में छैक ? लक्ष्मणा क जडि में ? अथवा पुष्य नक्षत्र में ? अथवा कुमारि कन्या क हाथ में ? अथवा तीनूक योग में ? एहि प्रयोग कैं वैद्यक कही ? वा ज्योतिष ? अथवा तंत्र ? अथवा तीनूक खिचडि ?
वैद्य - परन्तु एहनो-एहनो उपचार त छैक , जाहि में नक्षत्र क बन्धन नहि छैक ?
खट्टर कका - हॅं छैक ! जेना -
पत्रमेकं पलाशस्य पिष्ट्वा दुग्धेन गर्भिणी ।
पीत्वा पुत्रमवाप्नोति वीर्यवन्तं न संशयः ॥
पलाश क एकटा पात दूध मे पीसि कऽ पीवि लेला उत्तर गर्भिणी कैं निश्च य पुत्रे होइन्ह , सेहो साधारण नहि बलवान् ! औ, हम कहैत छी, जौं बलवान पुत्र क प्राप्ति एतेक सुगम छैक त डंका पीटि कऽ प्रचार करु जे ई भारतवर्ष क अविष्कार थीक और सम्पूर्ण संसार में एहि वस्तु कैं खिरा कय देशक गौरव बढाउ। और यदि ई फूसि थीक त आइये एहि वचन कैं काटि कऽ आयुर्वेद सॅं बाहर करु। एहन-एहन मूर्खता,पाखंड ओ धुर्तताबला बात जौं आयुर्वेद में भरल रहत , त कोन वैज्ञानिक एकर आदर कऽ सकैत अछि ?
क्रोध सॅं खट्टर कका क आंखि लाल भऽ गेलैन्ह । ओ जोर सॅं भांग रगरय लगलाह । थोडेक काल में गोला तैयार भऽ गेलैन्ह ।
हम हुनका शान्त करबाक उद्येश्य सॅं कहलिऎन्ह – खट्टर कका! ठीक कहै छी । एहि देश में अन्धपरम्परा बड्ड छैक । कोनो शास्त्र बनल की तुरन्त क्षेपक क भरमार लागि जाइत छैक । जकरा मन में ऎलैक से दूटा श्लोक जोडि कऽ घुसिया देलक । और वैह कालक्रमे प्रमाण बनि जाइत अछि ।
खट्टर कका लोटा में अङ्गपोछा लगा भांग घोरैत बजलाह - से नहि होय तैक त आयुर्वेद कऽ प्रामाणिक ग्रन्थ में कतहु एहन-एहन श्लोक पाओल जाइत ?
‘कृष्णवर्णाश्वपुच्छस्य सप्तकेशेन वेणिका ।
तां बध्वा च गले दन्तकड्मडीं हन्ति मानवः ॥
कारी रंग क घोडा क नांगडि में सात टा केश क लट बनाकऽ नेनाक गर में बान्हि दिऎक त दाँत कटकटाएब दूर भऽ जाइक! ई बात कोनो डाक्टर सुनय त कतेक हॅंसत ? परन्तु एखन धरि आयुर्वेदक आचार्य लोकनि इ सभ श्लोक पढबैत छथि और आयुर्वेदक विद्यार्थी लोकनि घोंटि जाइत छथि । एहि सॅं बेसी उपहास क बात और की भऽ सकैत अछि ?
खट्टर कका भांग में चीनी मिलबैत बजलाह - आन देश में चिकित्साक विकास वैज्ञानिक प्रणाली पर भेल छैक । जे केओ शास्त्र क परीक्षा करय चाहैत अछि, तकरा नास्तिक कहि कऽ तिरस्कार कैल जाइत छैक। तैं जहाँ डाक्टरी विद्या आइ उन्नतिक शिखर पर पहुँचि गेल अछि, तहाँ आयुर्वेद एखन धरि प्रदरान्तक रस मे डुबल अछि । जहाँ आइकाल्हु क धन्वन्तरि क कान कतरि रहल अछि, तहाँ वैद्य लोकनि मरिचादि मलहम सॅं आगाँ नहि बढि सकलाह अछि ।
हम- वास्तव में अपना शास्त्र क पुनः परिष्कार होमक चाही। की औ वैद्य जी ! अहाँ लोकनि एहि दिस किऎक ने ध्यान दैत छिऎक ?
खट्टर कका लोटा में भांग घोरैत बजलाह - ‘गद' नाम रोगक थिकैक । तकरा अंधाधुंध हनन करवाक काज जे राति-दिन करैत छथि से एहि दिस कोना कऽ ध्यान देताह ? ओतेक समय कहाँ छैन्ह ? शास्त्रक भार- वहन सॅं अवकाश भेटैन्ह तखन ने ?
हम देखल जे वैद्यजी अप्रतिभ भेल छथि। हुनक तोषार्थ बजलहु - खट्टर कका ! अहॅं। आइ वैद्य पर लागि पडलिएन्ह ! परन्तु बेचारे कैं राज कीय आश्रय प्राप्त नहि छैन्ह । की करथु ?
खट्टर कका व्यंग्यपूर्वक बजलाह – हॅं एक बेर राजकीय आश्रय भेटलैन्ह त हजारो वर्ष धरि मुसलीपाक ओ चोपचीनी क मोदक बनबैत रहलाह । आब पुनः राजकीय भेटतैन्ह त पाक ओ चीनी क गोली बनौताह ।
एकाएक खट्टर कका क ध्यान वैद्यजी पर गेलैन्ह। ओ सकदम्भ भेल बैसल छलाह । ई देखि खट्टर कका क 'मूड' (धारा) बदलि गेलैन्ह । बजलाह- हौजी ! और जे कहह, वैद्य लोकनि पाचक धरि बेस चटकार बनबैत छथि । लवणभास्कर ! हिंग्वष्टक ! दाडिमाष्टक ! एक सॅं एक स्वादिष्ट ! एहन एहन वस्तु डाक्टरी में कहॅं। पाबी ! तैं वैद्य सॅं हमरा मित्रता रहैत अछि । जखन पाचक खा कऽ पानि पिबैत छी त वैद्य क सभटा दोष बिसरि जाइत अछि। जखन वैद्यनाथे क बूटी सधने छी, तखन वैद्य क कोन नेहोरा ?
ई कहि खट्टर कका भांगक लोटा उपर अलगौलन्हि और किछु छिटका शिवजी क नाम पर दय घट-घट सौंसे लोटा चढा गेलाह ।
Harimohan Jha Ki Kahaniya
Maithili Story
- asked 9 months ago
- B Butts


text:
ⓘ बोगटान गाउँपालिका
बोगटान गाउँपालिका डोटी जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद डोटी जिलामे साविकक सिमचौर, कानाचौर, सातफरी, धिर्कामाण्डौ, आ चवरा चौतारा गाउँ विकास समितिसभके मिलाए बोगटान गाउँपालिका बनाएल गेल अछि ।बोगटान गाउँपालिकाक कूल क्षेत्रफल ३००.२२ वर्गकिलोमिटर रहल अछि । ई गाउँपालिका ७ वडामे विभाजन कएल गेल अछि । ई गाउँपालिकाक कूल जनसङ्ख्या १७,९०२ रहल अछि । ई गाउँपालिकाक सिमाना पूर्वमे अछाम जिला, पश्चिममे बडीकेदार गाउँपालिका, उत्तरमे केआइसिं गाउँपालिका तथा दक्षिणमे सुर्खेत जिला धरि फैलल अछि ।


text: मुजफ्फरपुर, मिथिला मिरर : जेलमे बंद ब्रजेश ठाकुरसँ अनेको हाई प्रोफाइलक मोबाइल नम्बर भेटल अछि। सूत्रकेँ मुताबिक नाम आ मोबाइल नम्बरक जे लिस्ट सीबीआईकेँ हाथ लागल अछि ओहिमे अनेको मंत्री, विधायक आ अफसरक नाम शामिल अछि। लिस्टमे वीवीआईपीक नाम भेलाक कारणे अधिकारी गोपनीयता राखि रहल अछि। बताओल जा रहल अछि जे सीबीआई मुजफ्फरपुर जिला प्रशासनसँ संबंधित जानकारी मँगलक अछि , संभावना अछि जे जल्दीये सीबीआई आ मुजफ्फरपुर पुलिस ओहि नंबर सभक जाँच शुरू करत। एहि मामला पर पुलिस आ सीबीआइ दुनू चुप्पी सधने अछि, जाहि कारणसँ अनेकों सफेदपोश बेचैन भेल छथि। शनिदिन जेलमे ब्रजेशकेँ तलाशी लेने छल जाहिमे दूटा कागज पर लिखल 40टा वीवीआईपीकेँ नम्बर प्रशासनके भेटल छल। एहि नम्बरमे राजनीतिक रसूखबलासँ ल’क’ अनेको बड़का अफसर सभक नंबर शामिल अछि। अनेको विधायक आ राजनीतिक दलसँ जुड़ल नेता सभक संग मुजफ्फरपुर आ पटनामे तैनात अफसर सभक नाम आ मोबाइल नम्बर सेहो ब्रजेशसँ बरामद भेल। बरामद कागज पर आम लोकक नाम आ नम्बर सेहो भेटल जे संभवत: ब्रजेशकेँ जानय बला भ’ सकैत छथि एहन अनुमान लगाओल जा रहल अछि। सीबीआई ब्रजेशसँ भेटल सभ मोबाइल नम्बरक कॉल डिटेल्स रिकार्ड (सीडीआर) निकालबाक तैयारीमे अछि। सीडीआर निकालबाक दूटा मकसद भ’ सकैत अछि पहिल जे ओ पता लगाओत जे मोबाइल नम्बर वाकई हुनके सभक छनि जिनकर नाम ओहि कागज पर लिखल अछि आ दोसर इ जे हुनका सभक बातचीत ब्रजेशसँ होइत छलनि आ कि नै। जँ सूत्रके मानी त’ मुजफ्फरपुर स्थित बालिका गृहक तलाशीमे सीबीआईकेँ किछु अहम दस्तावेज सेहो हाथ लागल अछि जाहिमे समाज कल्याण विभाग आ एनजीओक बीच भेल पत्राचारक कॉपी शामिल अछि। एहि चिट्ठी सभसँ सीबीआइकेँ बहुत किछु हाथ लागि सकैत अछि जेना कहिया आ किएक एनजीओ या विभागके तरफसँ चिठ्ठी लिखल गेल आ दुनू केँ बीच पत्राचारमे की जबाब देल गेल।


text:
दिल्ली के जंतर-मंतर पर शुक्र दिन 10 तारीख के अलग मिथिला राज्य केर लेल धरना देल गेल. ई धरना अंतरराष्ट्रीय मैथिली परिषद आओर दोसर संस्था के तरफ सं देल गेल. हिनकर सभक कहनाय छलनि जे मिथिला राज्य केर मांग आजादी के बाद बनल प्रथम राज्य पुनर्गठन आयोग के समय सं भ रहल अछि... मुदा सरकार अनठिऔने अछि.
धरना-प्रदर्शन केर अगुवाई डॉ धनाकर ठाकुर जी करलखिन्ह. धऱना के बाद राष्ट्रपति के नाम सं एकटा ज्ञापन अधिकारी के सौंपल गेल. हिनका सभक कहनाए छलन्हि जे आजादी के बादहिं सं मिथिला इलाका के संग पक्षपात कएल गेल... भेदभाव कएल गेल. ई इलाका देश के सभ सं पिछड़ल इलाका मे सं एक अछि.
धनाकर जीक कहनाए छलन्हि जे इलाका के विकास बिना अगल राज्य बनौने संभव नहि अछि. मुदा लगैत अछि जे सरकार गांधीवादी विचारधारा पर आधारित आंदोलन पर ध्यान नहि द रहल अछि. ई सरकार के लेल एकटा शर्मनाक स्थिति अछि जे ओ बिना हिंसा के बात नहि सुनैत अछि. ओ ईहो कहलखिन्ह जे सरकार के मिथिलावासी के धैर्यक परीक्षा नहि लेबाक चाही.
अगल मिथिला राज्य के मांग के लsक अगिला सोमदिन संसद के सामने प्रदर्शन कएल जाएत. सोमदिन होए वाला प्रदर्शन मे अखिल भारतीय मिथिला राज्य निर्माण समिति... अखिल भारतीय क्षेत्रीय विकास एवं भाषा आंदोलन... अखिल भारतीय प्रवासी मिथिला विकास संगठन आओर बिहार कल्याण मंच के संग करीब दर्जन भरि संगठन के कार्यक्रता हिस्सा लेताह


text:
२२ जुलाई २०२१, मैथिली जिन्दाबाद!!
शाश्वत मिथिला अहमदाबाद द्वारा गुजरातक डभोड़ा-लबारपुर मार्ग स्थित लगभग २०,००० (बीस हजार) वर्गी फीट केर भूखंड मे बहुउद्देशीय विशाल मिथिला भवन निर्माण कयल जायत । एहि भवन निर्माण केर भूमि पूजन काल्हि २३ जुलाई २०२१ केर शुभ मुहूर्त मे होयत । एहि शुभ अवसर पर बिहार सरकार श्रम संसाधन व आईटी मंत्री जीवेश मिश्र केर उपस्थिति उद्घाटनकर्ताक रूप मे तथा गुजरात राज्यक अतिरिक्त मुख्य सचिव मनोज कुमार दास मुख्य अतिथिक रूप मे उपस्थिति देता । तहिना निर्माणकर्ता संस्था द्वारा एहि पूजनोत्सव मे भारत ओ नेपाल केर विभिन्न संस्था प्रमुख लोकनि केँ सेहो आमंत्रित कयल गेल छन्हि ।
संस्थाक बहुत रास योजना मे ‘मिथिला भवन’ केर निर्माणक परिकल्पना मुख्य हेबाक जानकारी शाश्वत मिथिलाक संस्थापक सदस्य राज किशोर झा जनतब देलनि । ओ कहलनि जे मोटामोटी ई मैथिलक सामुदायिक भवन रहत । मैथिलजन केर आपसी मिलन स्थल रहत, बियाह, उपनयन संग अन्य संस्कार आ भाषा, संस्कृति, कला, संगीत आदिक संवर्धन केंद्र बनत । बाकी जे भगवतीक कृपा हेतन्हि । विदित हो जे शाश्वत मिथिला केर अगुवाई मे विद्यापति जन्मस्थल (डीह) पर राष्ट्रीय स्मारक निर्माण केर परिकल्पना सेहो कयल गेल अछि आर एहि सन्दर्भ मे तत्कालीन पर्यटन मंत्री जीवेश मिश्र सहित दरभंगा आ मधुबनीक माननीय सांसद द्वय क्रमशः गोपालजी ठाकुर व अशोक यादव आ विस्फी विधानसभा सदस्य हरिभूषण ठाकुर बचौल संग मिथिला-मैथिलीक अनेकहुँ संस्था प्रमुख लोकनिक गरिमामयी उपस्थिति मे ५ दिसम्बर २०२० केँ अभूतपूर्व संकल्प सेहो लेल गेल छल । बिहार सरकार आ भारत सरकार सँ विद्यापतिक डीह पर राष्ट्रीय स्मारक बनेबाक एकटा सुन्दर खाका सेहो हस्तान्तरित कयल गेल छल । सरकार सँ अपेक्षा कयल गेल छल जे एहि पुनीत कार्य केँ राज्य द्वारा भव्यताक संग पूर्ण कयल जाय । एहि बीच संस्था गुजरात प्रवास क्षेत्र केर मैथिल समुदाय वास्ते एतेक पैघ उद्देश्यक ‘मिथिला भवन’ निर्माण हेतु भूमि खरीद कय पूजनोत्सव करय जा रहल छथि आर ताहि मे बिहार केर माननीय मंत्री जीवेश मिश्र केर उपस्थिति होयत ई बहुत पैघ सौभाग्यक बात भेल, ई भावना राजकिशोर झा रखलनि अछि ।
२०१८ सँ लगातार अपन महत्वपूर्ण उपस्थिति विश्व भरिक मैथिलक दृष्टि मे सिद्ध करैत अन्ततोगत्वा एतेक पैघ निर्माणकार्य केँ शुभारम्भ हेतु शाश्वत मिथिला केँ ‘मैथिली जिन्दाबाद’ परिवार दिश सँ हार्दिक बधाई आ सुन्दरतम् भविष्यक शुभकामना सेहो।


text:
दरभंगा । कोविड-19 लॉकडाउन क बीच मिथिला मूल क लोक सब रविदिन अपन समृद्ध सांस्कृतिक विरासत आ पहचान कए बढ़ावा देबा लेल ट्विटर पर एकटा अदभुत, अविश्वासनीय, अकल्पनीय अभियान चला इतिहास रचि देलथि। लामबंदी मे कमजोर रहल मैथिल समाज रविदिन ट्विटर पर ट्रेंड भ दुनिया कए चौंका देलक।
मिथिलाकॉलिंग नामक ट्विटर पर चलल इ अभियान विशुद्ध रूप स मिथिला मूल क लोकक एकटा गैर-राजनीतिक पहल छल, जो दुनिया क विभिन्न हिस्सा मे सक्रिय छल। अप्रवासी मैथिल क विशेष रूप स युवा वर्ग अभियान मे भाग लेलक आ मिथिलाक कला, संस्कृति और सामाजिक पहलु स संबंधित रोचक तथ्य साझा केलक।
आश्चर्य क गप इ रहल जे, “मिथिलाकॉलिंग” नामक इ अभियान महज एक छू मिनट मे भारत मे दस पायदान क भीतर ट्रेंड करै लागल। अभियान चारि घंटा क भीतर भारत मे एक लाख स बेसी ट्वीट क संग पहिल रैंक प्राप्त केलक। विश्व स्तर पर शीर्ष 25 क सूची मे ट्रेंड भेल। मिथिलाक नाम पर लामबंदी क इ पिछला 50 साल मे सबसे सफल अभियन रहल। एहि अभियान मे सब वर्गक लोक हिस्सा लेलक, नौकरशाह, डॉक्टर, शिक्षाविद, पत्रकार, खिलाडी, वैज्ञानिक आ राजनीति से जुडल लोक सेहो बढि चढि कए भाग लैत देखल गेल।
नवभारत टाइम्स के पत्रकार नरेंद्र नाथ कहैत छथि, ”हम सब मिथिला क्षेत्र क समृद्ध विरासत आ क्षमता क बारे मे लोक कए जागरूक करबा लेल एहि अभियानक कल्पना केने रही, जाहि मे मिथिलाक लोक शामिल छलथि।” पत्रकार पंकज प्रसुन कहैत छथि जे लॉकडाउन क समय क हम सब सदुपयोग कैल। लॉकडाउन क एहि समय मे एकटा इतिहास रचि देल गेल। कुछ दिन पहिने तक मिथिलाक नाम पर पांच सौ लोक जमा नहि होइत छल। पिछला किछु दिन पहिने एकटा अभियान Mithilarise स लामबंदी क नव जमीन भेटल छल, ओ अभियान सेहो ट्विटर पर महत्वपूर्ण स्थान प्राप्त क देश ध्यान मिथिला दिस आकर्षित केने छल। 19 अप्रैल क इस दिन आब हरदम स्मरण रहत, किया त एहि दिन पहिल बेर ट्विटर पर मिथिला शब्द पहिल पायदान पर ट्रेंड कर रहल छल। एक लाख स बेसी लोक एहि हैशटैग कए ट्वीट केलथि। सेहो महज किछु घंटा मे। अभियानक सूत्रधार आ मिथिला स्टूडेंट यूनियनक महासचिव आदित्य मोहन कहैत छथि जे एहि अभियान मे सब पंथ आ विचारक लोक भाग लेलक। करीब 30टा देश मे बसल मिथिला क लोक ट्वीट केलथि अछि। खास बात इ रहल जे एहि दौरान लोक मिथिला क पिछड़ेपन क कारण कए खूब उजागर केलथि। जनप्रतिनिधि पर सेहो खूब सवाल भेल। मिथिला आ मैथिली लेल मैथिल कए लामबंद करबाक इ अभियान एकटा पैघ सफलता क रूप मे देखल जा सकैत अछि।
द टेलीग्राफ क पत्रकार विजयदेव झा कहैत छथि जे हमरा सब कए आब जानकीनंदन सिंह, लक्ष्मण झा आ सुरेंद्र झा सुमन सन नेता चाही जेकर एक मात्र लक्ष्य मिथिला छल। इसमाद क शोध संपादक सुनील कुमार झा कहैत छथि जे मिथिला एकटा एहन क्षेत्र अछि जेकर इतिहास काफी समृद्ध रहल अछि, मुदा राजनीतिक इच्छाशक्ति क अभाव कहू या अन्य कारण एखुनका दौर मे इ अत्यंत पिछड़ल इलाका भ चुकल अछि।
आइ बहुत लोक इ सवाल क रहल छथि जे एहि प्रकारक ट्रेंड स की होएत। एनडीटीवीक पत्रकार दयाशंकर सिंह एहि संबंध मे कहैत छथि जे हम मैथिल सब भाषाक नाम पर एकजुट भ जाइत छलहुं मुदा क्षेत्र क समस्या लेल हमर लामबंदी बेहद कमजोर छल। कमजोर लामबंदी क कारण सरकार हमर सबहक गप नहि सुनैत छल आ विकासक मामला मे हम सब पछुआ गेल छी। इ अभियान हमर सबहक कमजोर लामबंदी कए मजबूत हेबाक प्रमाण बनत। ठीक छै जे सम्मेलन, सभा या रैली मे हम सब एतबा संख्या मे जमा नहि भ सकलहुं अछि, मुदा एहि मच पर सेहो एतबा संख्या मे लामबंद भेनाइ कम आश्चर्यक गप नहि अछि। आजुक तारीख मे प्रधानमंत्री स लकए मुख्यमंत्री आ तमाम नीति निर्धारक अधिकारी ट्विटर क गतिविधि पर नजरि रखने छथि। मिथिला स जुड़ल मुद्दा अगर ट्विटर पर ट्रेंड करत त एकर बहुत दिन तक अनदेखी नहि कैल जा सकैत अछि। जनप्रतिनिधि सेहो सतर्क हेताह आ सरकार सेहो जागत।
मैथिलक एहि लामबंदी पर मीडिया संस्थान क सेहो नजर बनल रहल। ट्विटर क ट्रेंडिंग कए देखकए तमाम राष्ट्रीय चैनल कए बुझबा मे आबि गेल जे मिथिला कए प्रमुखता स स्थान देब आब टीआरपी क मामला अछि। ट्विटर पर टॉप ट्रेंड करबाक अर्थ इ सेहो भेल जे मिथिला क लोक सोशल मीडिया पर काफी एक्टिव छथि। बस एहि समाज कए लामबंद करबाक जरुरत छै, जे आब भ रहल छै।


text:
अङ्ग्रेजी भाषा
अङ्ग्रेजी एक पश्चिम-जर्मनीक भाषा छी। प्रारम्भमे, ई भाषा मात्र इङ्ल्यान्डमे बाजल जाएत छल, मुदा एखन ई भाषा विश्वव्यापी रूपमे बाजल जाएत अछि। बेलायत, संयुक्त राज्य अमेरिका, क्यानाडा, दक्षिण अफ्रिका, अस्ट्रेलिया, आ न्युजिल्यान्डमे मुख्य बोलीके रूपमे ई भाषाक प्रयोग कएल जाएत अछि। ई विश्वक बहुत रास स्थानमे बाजल जाएवाला भाषा छी। अङ्ग्रेजी भाषा कऽ विश्वक बहुत देशसभमे अन्तर्राष्ट्रिय भाषाक रुपमे सेहो बाजल जाएत अछि।
सम्बन्धित पृष्ठसंपादित करें
सन्दर्भ सूचीसंपादित करें
- ↑ "अङ्ग्रेजी विशेषण", Oxfordadvancedlearnersdictionary.com, अन्तिम पहुँच २० अप्रैल २०१३।
बाह्य जडीसभसंपादित करें
- शब्दकोश
- अङ्ग्रेजी द्विभाषी शब्दकोशसभक सङ्ग्रह
- dict.org
- अङ्ग्रेजी भाषाक शब्द, उपसर्ग आ प्रत्ययसभ (affixes) शब्दकोश
- मरियम-वेबस्टरक अनलाइन शब्दकोश
- मैक्वेरी शब्दकोश अनलाइन


text:
ⓘ स्मृति ईरानी
स्मृति जुबिन ईरानी एक भारतीय टेलीविजन अभिनेत्री, महिला राजनीतिज्ञ आर भारत सरकारक अन्तर्गत मानव संसाधन विकास मन्त्री छी ।
1. प्रारम्भिक जीवन
स्मृति जुबिन ईरानीक जन्म २३ मार्च १९७६ दिल्ली मे भेल आ ओ राजधानीमे ही शिक्षा ग्रहण केलक । ओ सौन्दर्य प्रसाधसभसँ लके मिस इन्डिया प्रतियोगिताक प्रतिभागी सेहो भेल । मोडलिङमे प्रवेश करैसँ पहिले, ओ मैकडानल्ड्समे वेट्रेस आ क्लीनरक पदमे कार्य करि चुकल अछि ।बादमे ओ मुम्बई आएल, जतय ओ टेलिभिजन धारावाहिक ‘क्यूंकि सास भी कभी बहू थी’ मे ‘तुलसी’क मुख्य भूमिका निभेलक आ चर्चित भेल ।


text:
काठमाण्डू. नेपाल भाषा परिषद मैथिली भाषाक चर्चित साहित्यकार एवं प्राज्ञ राम भरोस कापडि 'भ्रमर'केँ केशवलाल बाखं शिरपा सम्मान (पुरस्कार) सँ सम्मानित कएलक अछि. राष्ट्रीय भाषामेसँ एक मैथिली भाषामे उत्कृष्ट साहित्यिक रचनासभ कऽ मैथिली भाषा साहित्यक श्रीवृद्धि लेल परिषद प्रसिद्ध कथाकार केशवलाल कर्माचार्यक नाममे स्थापित (केशवलाल बाखं शिरपा) सम्मानसँ हुनका सम्मानित कएलक अछि. ओहि अवसर पर प्राज्ञ कापडिकेँ दस हजार नगद एवं सम्मानपत्र प्रदान कएल गेल छल. कविकेशरी चित्तधर हृदयक १ सय ७म जन्म जयंतीक अवसरपर नेपाल भाषा परिषदक अध्यक्ष फणीन्द्र रत्न ब्रजाचार्यक सभापतित्वमे मंगल दिन सम्पन्न समारोहमे प्राज्ञ भ्रमर उक्त सम्मानसँ सम्मानित भेल छथि.
सम्मान ग्रहण करैत प्राज्ञ भ्रमर मैथिली आ नेपाल भाषाक सम्बन्ध मध्यकालेसँ निरन्तर रहल आ मैथिली भाषा साहित्यक अनेको प्राचीन अभिलेखसभ नेवारी लिपिक विभिन्न संग्रहमे संग्रहित रहल बतौलनि. राज्य पक्षसँ अन्यायमे पडल अन्य भाषा संगहि ई दुनू भाषासभ अपन अस्तित्वक रक्षाकेँ लेल निरन्तर संघर्षरत रहल सेहो बतौलनि. विक्रम सम्बत २००७ सालमे स्थापित नेवारी भाषा साहित्यक अग्रणी संस्था नेपाल भाषा परिषदसँ मैथिली भाषाक साहित्यकारकेँ प्रदान कएल गेल ई सम्मान पहिल बेर अछि.
सम्मान ग्रहण करैत प्राज्ञ भ्रमर मैथिली आ नेपाल भाषाक सम्बन्ध मध्यकालेसँ निरन्तर रहल आ मैथिली भाषा साहित्यक अनेको प्राचीन अभिलेखसभ नेवारी लिपिक विभिन्न संग्रहमे संग्रहित रहल बतौलनि. राज्य पक्षसँ अन्यायमे पडल अन्य भाषा संगहि ई दुनू भाषासभ अपन अस्तित्वक रक्षाकेँ लेल निरन्तर संघर्षरत रहल सेहो बतौलनि. विक्रम सम्बत २००७ सालमे स्थापित नेवारी भाषा साहित्यक अग्रणी संस्था नेपाल भाषा परिषदसँ मैथिली भाषाक साहित्यकारकेँ प्रदान कएल गेल ई सम्मान पहिल बेर अछि.
ओहि अवसर पर नेपाल सम्बत ११३२क भाषाथुवा पुरस्कार प्रा. प्रेम शान्ति तुलाधर, २५ हजार राशिक चित्तधर सिरपा पुरस्कार गायक भृगुराम श्रेष्ठ, १५ हजार राशिक ठाकुर लाल सिरपा पुरस्कार निबन्धकार सुरेन्द्र मान श्रेष्ठ आ मोतीलाल सिरपा पुरस्कारसँ अन्तराष्ट्रीय भिक्षु संघकेँ सेहो सम्मान कएल गेल छल. ओहि समारोहमे परिषदक उपाध्यक्ष प्रा. शुवर्ण शाक्य, महासचिव नवीन्द्रराज जोशी, परिषदक सदस्य नरेशविर शाक्य सहित वक्तासभ मातृभाषाक साहित्यमे योगदान देनिहार संघ संस्थाकेँ राज्य बेवास्ता करबाक क्रम गणतन्त्र अएलाकबादो नहि रुकल प्रति चिन्ता व्यक्त कयलनि. (Report: मिथिमीडिया ब्यूरो)


text:
जितेंद्र नाथ जीतू
मुंबई । एक दिस मिथिला मे जबर्दश्त सुध(लगन), दोसर दिस वैलेंटाइन डे क अवसर। मैथिली युवा सब के ध्यान में रखैत यूट्यूब पर जारी गीत प्रियतम हमर, प्रियतम हमर सामस्त मिथिला कए बेसुध केने अछि। 15 तारीख कए अदभुत लगन डल। विवाह, जनउ, मुंडन आ घरवास क बीच लोकक हाथ मे मोबाइल पर बजैत इ गीत एकर लोकप्रियताक सबूत कहल जा सकैत अछि।
उल्लेखनीय अछि जे ई गाना मैथिली सिनेमा सजनवा के आगन में सोलह श्रृंगार क नायक राहुल सिन्हा पर पिक्चराइज कैल गेल अछि। ख़ास बात जे एही गाना में नायक राहुल क संग जे नायिका छथिन से हुनकर पत्नी तृप्ति नाडेकर। तृप्ति नेपाली सिनेमा क जानल – पहचानल अभिनेत्री छथि। एही गीत में आ एकर वीडियो में एही बात के विशेष ध्यान राखल गेल अछि जे इ गीत सब के पसिन अबै आ कतो सं अश्लील नहि लागै किएक त अखन मिथिला में भोजपुरी क डबल मीनिग क नक्शेकदम पर मैथिली में सेहो कतेक रास गीत सब बनि रहल अछि।
जेनरेटर क साउंड जेना होइत अछि तहिना उचक्का म्यूज़िक क शोर में पूरा मिथिला डूबल अछि। एहि परिपाटी के चलनिहार संगीत क महान मर्मज्ञ लोकनि एक तरह सं मैथिल युवा सबहक टेस्ट के बरबाद केलननि आ चालाकी से अफ़ीम जकां एहि उचक्का गीत–संगीत के लत लगाओल। उदाहरण के रूप में कुनो समारोह देख लिय आ गायकक ई बयान जे मिथिला में डबल मीनिग भोजपुरी गीत लोग सुनैत अछि, त हम ओ फूहड़ता मैथिली में परोसब। आब एहि समय में किछु नीक गीत सेहो आबी रहल अछि जेना वैलेंटाइन डे क अवसर पर यानी 14 फरवरी कए गीत आयल प्रियतम हमर..।
एहि एल्बम मे दिगम्बर झा दिनमनी क गीत अछि आ संगीतकार छथि प्रवेश मल्लिक। प्रवेश मैथिली गीत संगीत मे नव् नव प्रयोग क लेल जानल जाईत छथि। एहि गाना क वीडियो एल्बम क निर्माण क कांसेप्ट और डिजाइन सेहो प्रवेश जीक छनि आ सिनेमेटोग्राफर छथि विजनंदन कुमार एडिटर, अमर झा प्रोडक्शन मैनेजर। एहि एलबम क निर्माण मे ऋषी झा आ पीमपी क्रिएटिव टीम आ शशि वर्मा क विशेष योगदान अछि।


text:
चंदन कुमार झा केर किछु गजल ::
1.
नैनक बाण चलाकऽ हम्मर अपटी खेतमे प्राण लेलौं
झूठहि छल जे प्रेम-पिहानी से सभटा हम जानि गेलौं
सप्पत खएने रही अहाँ जे आयब हमरा सपनामे
सपना देखब सपने रहलै निन्नो अहाँ दफानि लेलौं
छल मोन जे प्रेम-रससँ भीजा गढ़ब नूतन जिनगी
हम एहिमे सौरभ मिझरेलौं अहाँ नोरसँ सानि देलौं
मोन छल जे मुक्त गगनमे उड़ब अहाँ आ हम संगे
उड़िलौं कतऽ अहाँ जानि नहि हमरा एहिठाँ छानि गेलौं
हमरा बिनु जँ जीबि सकी तऽ जीबू अहाँ सुखक जिनगी
तकिते बाट अहीॅक 'चंदन' काटब जिनगी ठानि लेलौं
2.
किछु बात एहन जे कना गेल हमरा
जिनगीक नव माने सिखा गेल हमरा
सपनाक दुनिया छलहुँ झूलैत झूला
तखनहि उठल बिर्ड़ो जगा गेल हमरा
पालन अपन पेटक करैए कुकूरो
आनोक हित जीबू बुझा गेल हमरा
अप्पन हरख हरखित रहैछै सभ क्यो
अनको दुखसँ कानब बता गेल हमरा
'चंदन' मनुज जीवन बनय नहि अकारथ
जिनगीक सभ मकसदि गना गेल हमरा
3.
आब सूतल लोक जागि रहलैए
तें तँ चोर बेछोहे भागि रहलैए
देखू लागल भीड़ चौबटिया पर
बेटा माॅ- बापकेॅ बेलागि रहलैए
बजारक भीड़मे तकैत एकांत
सूतय लेल लोक जागि रहलैए
चैतक पछबा सुड्डाह भेल घर
भादबमे धधकि आगि रहलैए
तबधल धरती दहेतै फेरोसँ
सुगरकोना मेध लागि रहलैए
जरलै घर दहेलै डीह 'चंदन'
डटले लोक क्यो नै भागि रहलैए
4.
रोटी महग महगे नून भेल छै
बोटी सुलभ सस्ता खून भेल छै
सौॅसे शहर सहसह लोक गजगज
गामक दलानो-घर सून भेल छै
प्रगतिक पथ भ्रष्टाचार अड़ल छै
नेता समाजक जनु घून भेल छै
खेती करय जे से दीन भेल छै
बइमान बेपारी दून भेल छै
करनी अपन नहि देखैत लोक छै
'चंदन' फुसिक खातिर खून भेल छै
5.
ककरो तँ जुन्ना आँत भेल छै
केयो खा-खा अपस्याॅत भेल छै
पिसा रहलै देशक जनता
कानूने व्यवस्था जाॅत भेल छै
बुड़िबके लोक नेता बनलै
विकास नेनाक खाॅत भेल छै
समाज बुड़लै बरू खत्तामे
संसद भोजक पाँत भेल छै
6.
दानवी चोटसँ मानवता थकुचल जाइए
चाॅगुरक नोकसँ मनुक्ख बकुटल जाइए
भजारि-भजारि बिचार लोक भजार तकैछ
तैयो डेग-डेगपर भजार ठकल जाइए
नञ्गटे नचैत लोककेॅ धेयान कहाॅ छैक जे
नाच बढ़ल जाइए आ तेल सधल जाइए
जड़ा छातीकेॅ निकलैछ जे धुआँ असमानमे
ओहिसँ तप्त पृथ्वी हिमालयो घमल जाइए
'चंदन' रोगायल छाती कुंठित मोन लोकक
बस पाथरक मकान एतऽ बढ़ल जाइए
●●●
चंदन कुमार झा संभावनाशील युवा कवि-गीतकार-गजलकार छथि। प्रस्तुत गीत हुनक प्रथम गजल-सँग्रह 'मोनक बात' सँ एतय साभार प्रस्तुत अछि। चंदन सँ cjha83@gmail.com पर सम्पर्क कएल जा सकैत अछि।


text:
जन अधिकार पार्टी कें संरक्षक वा पूर्व सांसद राजेश रंजन उर्फ पप्पू यादव एनडीए सरकार द्वारा लाओल गेल कृषि विधेयक कें खिलाफ सड़क पर उतरबाक ऐलान केलनि। खेती कें अमीरक हाथ मे गिरवी रखय वला कानून करार दैत विधेयक कें खिलाफ 27 सितंबर कें बिहार बंदक घोषणा केलनि। ओतय, 20 सितंबर कें पार्टी कें कार्यकर्ता सभ’ जिला मुख्यालय मे प्रधानमंत्रीक पुतला फुकता।
पप्पू यादव कहलनि 21 तारीख कें पोल खोल नुक्कड़ सभा होयत आ 26 सितंबर कें मशाल जुलूस निकालल जायत। किसान कें लेल एहन कानून बनाओल जाय जे हुनकर अनाज एमएसपी- न्यूनतम समर्थन मूल्य सं कम पर नै बिकाय। भरोसा दिओलनि जे अगर हिनक पार्टी कें सरकार बनैत अछि त’ किसान सं शत-प्रतिशत अनाज खरीदनाइ सुनश्चिति करब।


text:
कलकत्ता. दुर्गापूजाक अवसर पर बिहार सरकारक शहरी विकास मंत्री डॉ प्रेम कुमार कोलकाता मे छथि. हुनका मिथिला विकास परिषद शनिदिन, २० अक्टूबर २०१२ कें अभिनंदन कयलक. परिषदक राष्ट्रीय अध्यक्ष अशोक झा मिथिला केर पारंपरिक पाग पहिरा व मिथिला पेंटिंग सं सज्जित दोपटा ओढा क' हुनक स्वागत कयलनि. एहि अवसर पर डॉ. प्रेम कुमार कहलनि मैथिली भारत केर प्राचीनतम भाषा अछि आ बिहार केर आत्मा अछि. सम्मान समारोह मे अमोद झा, गौरी शंकर मिश्र, पवन ठाकुर, मोहम्मद मुंशी, राजन, निरंजन ठाकुर, मोहम्मद कमलुद्दीन, मनटुन कंदोई, श्याम लाल दुबे, विमल झा, शेखर वर्मा, कलाधर झा आदि उपस्थित छलाह. अंजय चौधरी कार्यक्रम केर संचालन कयलनि.
(Report: मिथिमीडिया ब्यूरो)


text:
1 जून, 2001 कें नेपाल मे बहुत बड़का अन्हेर भेल छल. ठामहि राजमहल मे राजा सहित राजपरिवार कें समाप्त क' देल गेल. समूचा दुनिया एहि घटना सं हतप्रभ छल जे अचक्के एहन की भेलै जे हंसैत-खेलाइत राजपरिवार खूने-खून भ' गेल. नेपालक राजमहल मे भेल सामूहिक हत्याकांड मे राजा, रानी, राजकुमार आ राजकुमारी मारल गेल.
घटनाक बारे मे कहल जाइछ जे नेपालक राजकुमार दीपेंद्र अपन पिता आ नेपालक राजा बीरेंद्र बीर बिक्रम शाह, मां एश्वर्य सहित 9 गोटेक गोली मारि क' हत्या क' देने छल. दीपेंद्र स्वयं कें सेहो गोली मारने छल. घटनाक तीन दिन बाद दीपेंद्र केर मृत्यु सेहो भ' गेल छल. एहि प्रकारें सम्पूर्ण परिवारक नाश भ' गेल छल.
नेपालक राजकुमार दीपेंद्र ई काज किए केलनि, कहब बड्ड कठिन अछि. पब्लिक कएक तरहक बात सब करैत अछि. मुदा नेपाल राजपरिवारक विषय मे आधिकारिक जानकारी कें मानी त' राजकुमार दीपेंद्र अपन पसिनक लड़की सं विवाह करए चाहैत छलाह जे कि शाही परिवार कें मंजूर नै छल. तामस मे दीपेंद्र राजमहल मे अपन परिवार पर गोलीक बौछार क' देलनि. एहि वीभत्स हत्याकांडक बाद दिवंगत राजाक भाइ ज्ञानेंद्र बीर बिक्रम शाह नेपालक नव राजा बनल छलाह.
ज्ञात हो जे 7 जून, 1971 कें जनमल दीपेंद्र काठमांडू, इंग्लैंड आदि ठाम सं पढ़ल छलाह। बाद मे नेपालक त्रिभुवन यूनिवर्सिटी आ मिलिट्री एकेडमी ज्वाइन केलनि. ओ त्रिभुवन यूनिवर्सिटी सं पीएचडी केने छलाह आ नेपाल आर्मी सं मिलिट्री ट्रेनिंग सेहो लेने छलाह. 1 जून 2001 कें नेपालक राजमहल मे डिनर करैत दीपेंद्र क्रोध मे आबि राजा बीरेंद्र, महारानी एश्वर्य, राजकुमार निरंजन, राजकुमारी श्रुति केर हत्या क' देलक.
- - -
इहो पढू:


text:
१४हम दलाई लामा
चौदहम दलाई लामा तेनजिन ग्यात्सो (६ जुलाई, १९३५ - वर्तमान) तिब्बतक राष्ट्राध्यक्ष आ आध्यात्मिक गुरू छी। हुनकर जन्म ६ जुलाई १९३५ कऽ उत्तर-पूर्वी तिब्बतक ताकस्तेर क्षेत्रमे रहनिहार येओमान परिवारमे भेल छल। दु वर्षक अवस्थामे बालक ल्हामो धोण्डुपक पहिचान १३हम दलाई लामा थुबटेन ग्यात्सोक अवतारक रूपमे कएल गेल। दलाई लामा एक मङ्गाोलियन् पदवी छी जेकर मतलब होइत अछि ज्ञानक महासागर आर दलाई लामाक वंशज करूणा, अवलोकेतेश्वरक बुद्धक गुणसभक साक्षात रूप मानल जाइत अछि। बोधिसत्व एहन ज्ञानी लोग होइत अछि जिनका द्वारा अपन निर्वाण कऽ टालि देल गेल होइ आ मानवताक रक्षाक लेल पुनर्जन्म लेबऽक निर्णय लेने होइ । हुनका सम्मानसँ परमपावन कहल जाइत अछि।[१]
तिब्बतमे शिक्षा[सम्पादन करी]
परमपावन द्वारा अपन मठवासीय शिक्षा छह वर्षक अवस्थामे प्रारम्भ कएल गेल। २३ वर्षक अवस्थामे वर्ष १९५९ कऽ वार्षिक मोनलम ;प्रार्थनाद्ध उत्सवक समय ओ जोखाङ्ग मन्दिर, ल्हासामे अपन फाइनल परीक्षा देल्खिन। ओ अही परीक्षा अनर्सक साथ पास भेल आ हुनका सर्वोच्च गेशे डिग्री ल्हारम्पा ; बौध दर्शनमे पी. एच. डी. प्रदान कएल गेल ।
नेतृत्वक दायित्व[सम्पादन करी]
लोकतन्त्रकरणक प्रक्रिया[सम्पादन करी]
शान्ति प्रयास[सम्पादन करी]
दलाई लामाक लोकप्रियता[सम्पादन करी]
दलाई लामाक सन्देश[सम्पादन करी]
एहो सभ देखी[सम्पादन करी]
बाह्य जडीसभ[सम्पादन करी]
- भारत-तिब्बत समन्वय केन्द्र
- परम पावन दलाई लामाक जालस्थल
- दलाई लामाक महान विचार (Dalai Lama Quotes in Hindi)
सन्दर्भ सामग्रीसभ[सम्पादन करी]
- ↑ Buswell, Robert E.; Lopez, Jr., Donald S. (2013). The Princeton dictionary of Buddhism. Princeton: Princeton University Press. ISBN 9781400848058. Entries on "Dalai Lama" and "Dga’ ldan pho brang".


text:
माउस
माउस कम्प्युटरक निर्देशन देनाए आ कर्सरक प्रयोग करऽवाला एक साधन छी । सुरुवाती माउसक पाछासँ निकल़ल तार मुसक नगडी जेहन भेलाह कारण एकर नाम माउस अर्थात मुस रहल गेल । अहिमे १ सँ ६टा धरि बटनसभ होइत अछि । तहिना माउससभमे चक्राकार घिर्णी सेहो होइत अछि । सन्दफोर्ड संस्थाक पहिल माउस सन् १९६० मे निर्माण भेछल ।
म्याकिन्टोश
म्याकिन्टोश ; वा म्याक व्यक्तिगत कम्प्यूटरसभ कऽ एक श्रेणीक नाम छी जाहीमे एप्पल इन्कार्पोरेशन नामक कम्पनीद्वारा अनेकौं प्रकारक पीसी कऽ डिजाइन, विकास आ विपणन केनए छल। म्याकिन्टोश २४ जनवरी सन् १९८४ कऽ सभसँ पहिल बजारमे लौने छल । म्याकिन्टोश ही व्यापारिक रूपसँ सफल पहिल पीसी छी जाहीमे कमाण्ड लाइन इन्टरफेस कऽ बदलामे माउस आ ग्राफिकल युजर इन्टरफेस उपलब्ध करावल गेल छल। उनैस सय अस्सी कऽ उत्तरार्धमे कम्पनी बजार बनौलक मुद्दा नब्बे कऽ दशक एहीमे क्रमश: कमी वा गेल किया की पीसी-बजारक मनोवृत्ति आईबीएम सँग-सँग कम्प्याटिबल पीसी कऽ तरफ चलि पडल जे एमएस-डस वा माइक्रोसफ्ट विन्डोज पर चलैत छल। बादमे सन् १९९८ मे आईम ...
ⓘ माइक्रोसफ्ट
माइक्रोसफ्ट कर्पोरेशन एक बहुराष्ट्रिय संस्था छी, जेकर वार्षिक आम्दानी करीब ४४.२८ अर्ब अछि। जुलाई २००६ तथ्याङ्क अनुसार ई संस्थाक १०२ टा देशक शाखासभामे करीब ७१,५५३ कर्मचारीसभ कार्यरत अछि। एकर सर्वाधिक बिक्रिहोए वाला उत्पादनसभ विन्डोज अपरेटिड सिस्टम आर माइक्रोसफ्ट अफिस सुट छी। ई दुनु उत्पादनसभ बजारमे सर्वाधिक पावल जाए वाला उत्पादनमे सँ एक छी।


text:
ⓘ लिसंखु पाखर गाउँपालिका
लिसंखु पाखर गाउँपालिका सिन्धुपाल्चोक जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद सिन्धुपाल्चोक जिलामे साविकक हेलम्बु, कुलेखानी, किउल, पाल्चोक, र्इचोक, आ महाँकाल गाउँ विकास समितिसभके मिलाए लिसंखु पाखरगाउँपालिका बनाएल गेल अछि । लिसंखु पाखर गाउँपालिकाक कूल क्षेत्रफल ९८.६१ वर्गकिलोमिटर रहल अछि । ई गाउँपालिका ७ वडामे विभाजन कएल गेल अछि । ई गाउँपालिकक कूल जनसङ्ख्या १५१५५ रहल अछि । ई गाउँपालिकाक सिमाना पूर्वमे दोलखा जिला, पश्चिममे सुनकोसी गाउँपालिका आ काभ्रेपलाञ्चोक जिला, उत्तरमे त्रिपुरासुन्दरी गाउँपालिका आ सुनकोसी गाउँपालिका तथा दक्षिणमे रामेछाप जिला आ काभ्रेपलाञ्चोक जिला धरि फैलल अछि ।


text:
ⓘ सुशील कुमार मोदी
सुशील मोदीक जन्म ५ जनवरी १९५२ कऽ पटनामे भेछल । हिनकर माताक नाम रत्ना देवी आ पिताक नाम मोती लाल मोदी छल । हिनकर विद्यालय जीवन पटनाक सेन्ट माइकल स्कूलमे भेछल एकर बादमे ओ बी.एस.सी. कऽ डिग्री बी.एन. कलेज, पटनासँ प्राप्त केलक बादमे एम.एस.सी. कऽ कोर्स छोड़ि देलक आ जयप्रकाश नारायण द्वारा चलाओल जाऽ रहल आन्दोलनमे कूदि पड़ल ।
1. व्यक्तिगत जीवन
मोदी १९८७ मे जेसी जर्जसँ विआह केलक । जेस्सी जर्ज मुम्बईसँ अछि । हिनकासभक दुटा पुत्र अछि - उत्कर्ष ताथगेट इन्जीनियरिङ्ग क्षेत्रमे काम आ अक्षय अमृतांशु जे कानूनी क्षेत्रमे काम करैत अछि। उत्कर्ष बेङ्गलोरमे इन्जीनियरिङ्ग पूरा केनए अछि, आ अक्षय राष्ट्रीय कानून संस्थान विश्वविद्यालय, भोपालमे कानूनक पढाई पूरा केनए अछि। बेङ्गलोरक एक मल्टीनेशनल कम्पनीमे काम केनिहार उत्कर्षक विआह कोलकाताएक लड़की चार्टर्ड अकाउन्टेन्टसँ दिसम्बर २०१७ कऽ पटनामे भेल ।


text:
देश के अपन तरहक एकटा पहिल योजना बिहार मे लागू होए जा रहल अछि. अगर ई योजना सफल रहल तं देश-विदेश मे दोसर सरकार सेहो एकरा अपना सकैत अछि. एहि योजना सं बिहार एक बेर फेर अगुआ बनि कs उभरत.
योजना अछि राज्य के कोनो आदमी के भूख सं नहि मरय देबय के. ओहन सभ गरीब लोक जिनका पास खाय-पीबय लेल किछ नहि छनि. सरकार हुनका अपना दिस सं खाय-पीबय लेल
मुफ्त मे अनाज देत.
मुख्यमंत्री नीतीश कुमार जीक ई मह्त्वाकांक्षी योजना अछि. एहि योजना मे आब गरीब लोक के पेट भरय के जिम्मेदारी सरकार के होएत. ई योजना 'मुख्यमंत्री अन्नकलश योजना 2011 ' के नाम सं शुरू भ सकैत अछि.
अगर सभ किछ नीक रहल...काज पूरा भ गेल त मुख्यमंत्री नीतीश कुमार एहि बातक घोषणा बिहार दिवस के मौका पर करि सकय छथिन्ह. बिहार के सभ लोक के एहि योजना के समर्थन करबाक चाही. सहयोग देबाक चाही.
एहि योजना मे जे कोनो आदमी आ परिवार के पास खाय-पीबय लेल किछ नहि होएतन्हि... पंचायत... जिला प्रशासन के तरफ सं तुरंत हुनका अनाज देल जएतन्हि. राज्य मे अखन एहन लाखों लोक छथिन्ह जिनका दू टाइम के खाना नसीब नहि छनि.
अखन के मुताबिक अगर योजना लागू भेल त गरीब... बेसहारा... बेआसरा लोक के मुखिया के तरफ सं हफ्ता मे 10 किलो अनाज मिलतन्हि. अगर तखनो हुनकर आओर परिवार के पेट नहि भरय छनि त बीडीओ साहेब 40 किलो महीना के हिसाब सं अनाज देथिन्ह.
अगर तखनो भरण-पोषण नहि होए छनि त डीएम साहेब कोनो दोसर उपाय करथिन्ह जेहि सं हुनकर भूख मिट सकय. एतेक भेलाह के बादहुं कोनो आदमी के भूख सं मौत होएत अछि त एकरा लेल मुखिया... बीडीओ आओर डीएम जिम्मेदार होताह.
भ सकैत अछि जे एहि योजना के किछ लोक अनुचित लाभ...फायदा सेहो उठएताह. मुदा एहन लोक के अन्न के चोरी तं कोनो मानसिक रूप सं दरिद्रे करि सकैत अछि. आओर ओहि दरिद्र के कहिओ पेट नहि भरि सकैत अछि.
लागू भेलाह पर अहां सभ सेहो एहि योजना मे सहयोग करिऔ. दान-धर्म करु. दान-धर्म नहि करि सकय छी त एहि
योजना के अमल होए पर नजर राखु जेहि सं एकर कोनो दुरुपयोग नहि भ पाबय.
ई योजना अहांक...हमर बिहार के तस्वीर बदलि क राखि देत. बस एकरा ईमानदारी सं लागू करय के जरूरत अछि. अहां सभ के मुखिया...बीडीयो आओर डीएम पर नजर राखय के जरूरत अछि.


text:
> सुन्दर संयोग केर होयत मंचन
नव दिल्ली. मैथिली रंगमंच पर मंचित होमय हेतु तैयार अछि 'सुन्दर संयोग'. आगामी 26 अगस्त 2012 कें श्रीराम सेंटर, सफदर हाशमी मार्ग, मण्डी हाउस, नई दिल्ली - 110001 मे साँझक 06.30 बजे स' मैलोरंग रेपर्टरी अपन नव नाटक सुन्दर संयोग प्रस्तुत करय जा रहल अछि.
सुन्दर संयोग नाटकक रचना 1905 ई मे भेल. एकर लेखक छथि स्व. कविवर जीवन झा. वर्ष 1980 ई. मे सुन्दर संयोग नाटक चन्द्रनाथ मिश्र 'अमर' आ रामदेव झा दुनू गोटे मिल क' सम्पादित कयने छलाह. पुस्तकाकार रूप मे सम्पादित पुस्तक कविवर जीवन झा रचनावली नाम स' मैथिली अकादमी, पटना स' प्रकाशित अछि. एहि पुस्तक मे कविवर जीवन झा रचित तीनू नाटक 1. सुन्दर संयोग, 2. सामवती पुनर्जन्म आ 3. नर्मदा - सागर संकलित अछि. अहि पुस्तक मे प्रकाशित सुन्दर संयोग नाटक केर पुनर्लेखन सुप्रसिद्ध मैथिली नाटककार महेन्द्र मलंगिया क' रहल छथि. नाटकक निर्देशन क' रहल छथि प्रकाश झा आ अभिनय करताह मैलोरंग रेपर्टरीक अभिनेता आ अभिनेत्री लोकनि.
सुन्दर संयोग नाटक लेल पूर्वाभ्यास शुरू अछि मैलोरंगक अपन स्थानीय कार्यालय (मैलोरंग रेपर्टरी, एम बी - 57 बी, गली सं. - 2, मधुबन रोड, शक्करपुर एक्सटेंशन, दिल्ली - 110092) मे विगत 15 जुलाई, 2012 स' साँझक 6.00 बजे स' 8.30 बजे तक. सभ कलाकार लोकनि समर्पित भाव स' पूर्वाभ्यास मे खूब मेहनति क' रहल छथि. मैलोरंग आ समस्त कलाकार कें एहि नाटकक सफल आयोजन हेतु हमरा लोकनिक अग्रिम शुभकामना.
(Report: मनीष झा 'बौआभाइ')


text:
मुख्य पृष्ठ सभटा टैग Ram Vilas Paswan
Tag: Ram Vilas Paswan
रामविलास पासवान कें निधन पर HAM उठओलनि सवाल, पीएम मोदी सं...
बिहार विधानसभा चुनाव 2020 ल' दोसर चरणक चुनाव 3 कें अछि, ओतय तेसर चरण कें लेल चुनाव प्रचार सेहो जोर पकैड़ लेने अछि। एकरा संगहि प्रत्याशि पर निजी हमला सेहो शुरू भ' गेल अछि ।
रामविलास पासवान गिनीज बुक ऑफ वर्ल्ड मे 2-2 बेर दर्ज करबओने...
रामविलास पासवान कें शानदार व्यक्तित्व देशक युवा पीढ़ी कें राजनीतिज्ञ, सामाजिक कार्यकर्ता कें संगहि देश कें सभ' वर्गों कें लेल लंबा समय धरी प्रेरणादायी बनल रहत। संविधान निर्माता बाबा साहब भीमराव अंबेडकर आ राष्ट्रीय स्तर पर ख्याति प्राप्त दलित नेता जीवन बाबू कें बाद देशवासी राष्ट्रीय स्तर कें दलित नेता मानैत छलनि।


text:
नवका- पुरनका लेख सर्च करु...
कलाम जीक अगुआई मे जागरूकता अभियान !
बिहार मे पूर्व राष्ट्रपति एपीजी अब्दुल कलाम के अगुआई मे चुनाव जागरूकता अभियान चलाएल जा सकैत अछि. मतदाता जागरूकता अभियान के लेल चुनाव आयोग हिनका अपन ब्रांड एंबैसडर बना सकैत अछि.
चुनाव आयोग के नजर एहि लेल कइटा प्रमुख व्यक्ति पर छनि. असल मे बिहार मे मतदान कम होए के कारण चुनाव आयोग किछ बड़का हस्ती सभ सं अपील करबाबय चाहैत अछि. आयोग के उम्मीद अछि जे लोक पर एकर नीक असर पड़त.
बीत-बीच मे त इहो खबर आएल जे सचिन तेंदुलकर आओर आमिर खान मतदाता सं वोट देबय लेल आगा आबय के अपील करथिन्ह. आमिर खान विज्ञापन के जरिए सेहो लोक सं अपन वोट जरूर डालय के अपील करथिन्ह.
एकरे संग चुनाव आयोग एहि बेर सभ जिला मे अपन जागरूकता अभियान सेहो शुरू करत. किछ ठाम त ई अभियान शुरू सेहो भ चुकल अछि. पिछला दिन समस्तीपुर मे आयोग के अभियान शुरू भेल.
एहि अभियान मे लोक के नुक्कड़ नाटक...छोट-मोट फिल्म...गाना के माध्यम सं मताधिकारक इस्तेमाल करय के बारे मे बताएल जाएत अछि. लोक के ई समझाबय के कोशिश कएल जाएत अछि जे अहांक एकटा वोट कतेक महत्व राखैत अछि.
मतदाता जागरूकता अभियान मे आयोग के एनजीओ आओर स्थानीय मीडिया के सेहो सहयोग मिल रहल अछि. पिछला लोस सभा चुनाव मे सेहो स्थानीय मीडिया बढ़ि-चढ़ि क जागरूकता अभियान चलौने छल.
उम्मीद अछि जे आयोग आओर दोसर लोक के तरफ सं चलाएल जा रहल एहि अभियान के व्यापक असर पड़त आओर बेसि सं बेसि लोक वोट देबय लेल घर सं बाहर निकलथिन्ह आओर अपन मताधिकार के उपयोग करताह.
सदस्यता लें टिप्पणियाँ भेजें (Atom)


text:
रौतहट, साओन ०२ ।
प्रदेश सरकारके कृषि भूमि व्यवस्था तथा सहकारी राज्य मन्त्री योगेन्द्र राय यादव रौतहटके प्रमुख जिल्ला अधिकारी उपर आक्रोश व्यक्त कएले छत । जिल्ला प्रसाशन कार्यालयमे आयोजना कएल गेल राहत वितरण कार्यक्रममे राज्य मन्त्री यादव प्रमुख जिल्ला अधिकारी थापा उपर खिसियाएल छत ।
मुख्यमन्त्री महमद लालबाबू राउत गद्दी सहभागी भेल राहत वितरण कार्यक्रममे पीड़ितके राहत सामग्री हस्तानान्तरण करेला आग्रह कएला पर राज्य मन्त्री यादव सीडीओ संघीय सरकारके मान्यता मात्र देईत आएल सोझे आरोप लगवईत राहत सामग्री हस्तानान्तरण नकरेला अड़ान लेले रहलन ।
अभि तक प्रदेश सरकारके आ प्रदेश सांसद साथे कओनो सहकार्य , समन्वय नकरेके प्रमुख जिल्ला अधिकारी थापा संघीय सरकारके मात्र प्रतिनिधित्व करईत आएल बताएलन । कुछ देर दुसर राज्य मन्त्री यादवके मुख्य मन्त्री राउत कहलापर राहत सामग्री पीड़ितके देले रहे । दाहर पीड़ितके राहत वितरण करेके काममे सीडीओ अभि तक पूर्ण रूपसे जिम्मेवारी निर्वाह नकएले राज्य मन्त्री यादवके कहनाम रहे ।
राज्य मन्त्री यादव रौतहट सीडीओ उपर आक्रोसीत
रौतहट, साओन ०२ ।


text:
श्वेता झा चौधरी
श्वेता झा चौधरी, चित्रकार गाम सरिसव-पाही, ललित कला आ गृहविज्ञानमे स्नातक। मिथिला चित्रकलामे सर्टिफिकेट कोर्स।कला प्रदर्शिनी: एक्स.एल.आर.आइ., जमशेदपुरक सांस्कृतिक कार्यक्रम, ग्राम-श्री मेला जमशेदपुर, कला मन्दिर जमशेदपुर एक्जीवीशन आ वर्कशॉप।कला सम्बन्धी कार्य: एन.आइ.टी. जमशेदपुरमे कला प्रतियोगितामे निर्णायकक रूपमे सहभागिता, २००२-०७ धरि बसेरा, जमशेदपुरमे कला-शिक्षक मिथिला चित्रकला, वूमेन कॉलेज पुस्तकालय आ हॉटेल बूलेवार्ड लेल वाल-पेंटिंग।प्रतिष्ठित स्पॉन्सर: कॉरपोरेट कम्युनिकेशन्स, टिस्को; टी.एस.आर.डी.एस, टिस्को; ए.आइ.ए.डी.ए., स्टेट बैंक ऑफ इण्डिया, जमशेदपुर; विभिन्न व्यक्ति, हॉटेल, संगठन आ व् ...
ⓘ श्वेता चौधरी
श्वेता चौधरी एक भारत एक निशानेबाज खिलाडी छी। ओ इंचियोन मे २०१४ एशियाई खेलसभ मे १० मीटर एयर पिस्टल स्पर्धामे कास्य पदक प्राप्त केनेए छल ।
श्वेता तिवारी
श्वेता तिवारी जन्म: ४ अक्टुबर १९८० एक भारतीय चलचित्र अभिनेत्री छी । श्वेता टेलिभिजनक संसारमे प्रेरणा क नामसँ प्रसिद्ध अछि । श्वेता तिवारी प्रसिद्ध टेलिचलचित्र बिग बोस ४ क विजेता छी।


text:
पूर्णिया, मिथिला मिरर : मिथिलामे प्रतिभाकेँ कोनो कमी नै अछि। मिथिलाक धिया ककरोसँ कोनो क्षेत्रमे कम नै छथि। एहने एकटा धिया खेलक क्षेत्रमे नीक प्रदर्शन क’ रहल छथि। अति साधारण परिवारिक परिवेशमे पलल-बढ़ल काजल लकड़ा राष्ट्रीय स्तर पर जिलाक नाम रोशन क’ रहलिह अछि। काजल बिहार महिला हॉकी टीमक एकटा खिलाड़ीक तौर पर राष्ट्रीय टूर्नामेटमे अपन शानदार प्रदर्शनसँ सभकेँ प्रभावित केलनि अछि। काजल एकटा एहन परिवारसँ अबैत छथि, जतय बचियाकेँ खेलक मैदानमे भेजब त’ दूरक बात एतय धरि जे बेटीकेँ पढ़बाक लेल सेहो दूरक स्कूलमे नै पठाओल जाइत अछि। काजल पूर्णिया जिलाक बीकोठीक रहय वाली छथि। पिता मजुरी करैत छथि जाहिसँ घरक खर्च चलैत छनि। गरीबीक चारदीवारीसँ निकलि काजल पहिने जिलास्तर पर तखन राज्य आ आब राष्ट्रीयस्तर पर हॉकी मैदानमे अपन प्रतिभाकेँ साबित क’ रहलिह अछि। राज्य स्तरीय टूर्नामेटमे सभसँ बेसी गोल क’ काजल अपन लोहा मनवा चुकल छथि। यैह कारण छैक जे शहरक युवा खिलाड़ि सभक बीच ओ बहुत लोकप्रिय छथि। हुनक एहि प्रतिभा आ क्षमताकेँ देखैत जिला निर्वाचन आयोग हुनका 2019 केँ लोकसभा चुनावमे जिला आइकॉन बनेलक अछि। काजल बतौलनि जे दोसर लड़की सभकेँ हॉकी खेलैत देखैत छलहूँ हमरो इच्छा भेल। हम अपन इच्छा माँ-पिताजीसँ साझा केलहूँ आ ओ दुनू गोटे खेलक लेल प्रोत्साहित कएलनि। माँ-पिताजीक प्रेरणासँ हम आगा बढ़ी रहल छी।
काजलक शुरुआती पढ़ाई-लिखाई संत थॉमस स्कूलसँ भेलनि। 2013 मे मुख्यमंत्री आवासीय एकलव्य प्रशिक्षण केंद्र पूर्णियाक लेल चुनल गेलिह। तकरा बाद ओ पाँछा मुड़ी क’ नै देखलिह आ लगातार हॉकीकेँ मैदानमे अपन जलवा देखा रहलिह अछि। काजल हालक पाँच सालमे बतौर खिलाड़ी बेहतरीन प्रदर्शन क’ रहल छथि। राष्ट्रीय खेलो इंडिया हॉकी चैंपियनशिप 2016मे जिलाक टीम तेसर स्थान पर रहल छल, जाहिमे काजल सर्वाधिक गोल केने छलीह। राष्ट्रीय जूनियर महिला हॉकी चैंपियनशिप 2013, 2014, 2015, 2016, 2017, 2018 जिला टीम चैंपियन रहल जाहिमे काजल बतौर फारवर्ड खिलाड़ी शानदार योगदान देलनि। 2018 राष्ट्रीय सीनियर महिला हॉकी चैंपियशिपमे काजल बिहार महिला टीमक हिस्सा छलिह। काजल आब राष्ट्रीय हॉकी टीममे जगह पयबाक सपना रखैत छथि आ देशक प्रतिनिधित्व करय चाहैत छथि। हुनक कोच रानूकेँ कहब छनि जे काजल हॉकी खेलक प्रति समर्पित छथि।


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
शनिवार, 17 मार्च 2012
गजल
सगरो नगरी मे कतेक , शोर भs गेलए
हुनक रुपक इजोत सँ , भोर भs गेलए
यौबन केर रौद चम-चम चमकै एना
नहा इजोरिया, रसीक चकोर भs गेलए
केखनो गुदरी ज्यो फाटल, लेलैंह पहीर
देह हुनकर सजल , पटोर भsगेलए
अनुपम सुन्नैर लगैत जेना ओ अप्सरा
मेनका के रुप जेना कोनो ठार भsगेलए
वो लेलेन अन्गराई ,करेज बुढबो पिटे
छौरा देखैक लेल त हलखोर भsगेलए
--- -- -- -- -- - --वर्ण -१६ --- -- -- -- --
रुबी झा


text:
मैथिलीक आदिकवि विद्यापति
कवीश्वर ज्योतिरीश्वर(लगभग १२७५-१३५०)सँ पूर्व (कारण ज्योतिरीश्वरक ग्रन्थमे हिनक चर्च अछि), मैथिलीक आदि कवि। संस्कृत आ अवहट्ठक विद्यापति ठक्कुरःसँ भिन्न। सम्भवतः बिस्फी गामक बार्बर कास्टक श्री महेश ठाकुरक पुत्र। समानान्तर परम्पराक बिदापत नाचमे विद्यापति पदावलीक (ज्योतिरीश्वरसँ पूर्वसँ) नृत्य-अभिनय होइत अछि।
बोधि कायस्थ
विद्यापति ठक्कुरःक पुरुष परीक्षामे हिनक गंगालाभक कथा वर्णित अछि। महाकवि विद्यापति (ज्योतिरीश्वर पूर्व मैथिली पदावली सभक लेखक) क विषयमे सेहो गंगालाभक ई कथा प्रचलित आ बादमे विद्यापति ठक्कुरक (संस्कृत आ अवहट्ठक लेखक) विषयमे सेहो गंगालाभक ई कथा प्रचलित भेल।
महाराज शिव सिंह
मिथिला नरेश विद्यापति ठक्कुरः (संस्कृत आ अवहट्ठक लेखक)क आश्रयदाता ओइनवार वंशक महाराज शिव सिंह।
उगना महादेव
महादेव (उगनारूपी) विद्यापतिक अहिठाम गीत सुनबा लेल उगना नोकर बनि रहैत छलाह। मैथिलीक आदिकवि विद्यापति (ज्योतिरीश्वर पूर्व) आ विद्यापति ठक्कुरः (संस्कृत आ अवहट्ठक लेखक आ राजा शिवसिंहक दरबारी) दुनूसँ सम्बद्ध कऽ उगनाक ई कथा प्रसिद्ध भेल।
महाकवि विद्यापति ठाकुर 1350-1435
विद्यापति ठक्कुरः 1350-1435 विषएवार बिस्फी-काश्यप (राजा शिवसिंहक दरबारी) आ संस्कृत आ अवहट्ठ लेखक। कीर्तिलता, कीर्तिपताका, पुरुष परीक्षा, गोरक्षविजय, लिखनावली आदि ग्रंथ समेत विपुल संख्यामे कालजयी रचना। ई मैथिलीक आदिकवि विद्यापति (ज्योतिरीश्वर पूर्व)सँ भिन्न छथि।